Fredo Fox, Hondurasdakı bir kənddə. Və işıq var idi - Məlumat - 2022\nFredo Fox, Hondurasdakı bir kənddə. Və işıq var idi\nDostumuz Fredo Fox, dünyanı gəzən həmrəylik tülkü bizə bəzilərini göstərir inkişaf əməkdaşlıq layihələri bəzi kəndlərdə necə olduğunu göstərmək üçün Hondurasa gəldi onların elektrik enerjisi yoxdur, lakin bəzi qeyri-kommersiya təşkilatlarının köməyi sayəsində işığı evlərinə çatdırdılar.\nİşıq düyməsini açmaq qədər sadə bir jest etmək dünyanın bəzi yerlərində ağlasığmaz bir şeydir. Ailələrin elektrik enerjisi olmadığı, televiziya, paltaryuyan və ya soyuducu olmadığı kəndlər var və təbii ki, İnternetə giriş və ya yeni texnologiyalar barədə məlumatları yoxdur.\nDünyanın bir çox şəhər və kəndində elektrik enerjisi yoxdur. Təsəvvür etmək çətindir elektrik enerjisinin bizə verdiyi rahatlıq olmadan necə yaşamaq, amma gerçəklik budur ki, planetimizdə sadə bir ampulü olmayan minlərlə insan var. Fredo Fox, Hondurasdakı Buenavistanı gəzdi, beləliklə inkişaf əməkdaşlıq layihələri sayəsində işığın ona sahib olmayan bir kəndə necə çatmaq üzrə olduğunu görə bilərik.\nBu təşəbbüsdə iştirak edən mühəndis, bizə bütün icmanın qonşu kənddən elektrik enerjisi gətirmək layihəsində necə iştirak etdiyini izah edir ki, bir müddət sonra gecələr evlərində işıq, küçədə küçə lampaları olsun. uşaqlar oynaya bilər, evdar qadının işini asanlaşdırmaq üçün bir paltaryuyan maşın və ya hətta qarğıdalı xəmirini hazırlamaq və tortillalar və talamları götürmək üçün bir maşın.\nİşığın gəlişi bu icmalardakı ailələrin və uşaqların həyatını dəyişdirə bilər. Fredo Fox, uşaqlarımıza dünyanın digər yerlərində mövcud olan həqiqəti öyrədəcəyimiz üçün bizə bir sənədli filmdə bütün təcrübələri göstərir. Uşaqlarımızı həmrəylik dəyərində tərbiyə etmək üçün əla bir yoldur.\nOxşar məqalələri oxuya bilərsiniz Fredo Fox, Hondurasdakı bir kənddə. Və işıq var idi, saytdakı Həmrəylik kateqoriyasında.\nVideo: نقل أخطر مجرمي السلفادور إلى سجون أخرى تحت حراسة مشددة (BiləR 2022).\nTəsdiq edirəm. Yuxarıdakıların hamısına izah edirəm. Bu sualı müzakirə edək. Burada və ya axşam.\nBravo, nə sözdür... əla fikirdir\nCopyright 2022 \_ Fredo Fox, Hondurasdakı bir kənddə. Və işıq var idi...


Metallik Siçan ili bir çox sağlamlıq və müalicə ilə bağlı məqamları ilə yadda qalacaq. İl ərzində evdə və işdə, eləcə də istirahətdə travma halları çox ola bilər.\nEləcə də xroniki xəstəliklər kəskinləşəcək. Amma bu xəstəliklərin müalicəsi də uğurlu olacaq.\n2020-ci il hamiləlik, doğum üçün uğurludur.\nHəkim və cərrah səhvləri, uğursuzluqları da az olacaq.\nSəhhətinizlə bağlı real problemlərin çoxu qorxu və stresdən qaynaqlanacaq. Ona görə bu il qorxularınızla mübarizə aparıb, nevroloq, psixoloq, psixiatr xidmətindən daha çox istifadə etməyi tövsiyyə edirik.\nMilli.Az medicina.az-a istinadən hər bürcə uyğun sağlamlıq məsləhətlərini təqdim edir:\nİlin birinci yarısı qorxusuz keçəcək. Martdan sonra ümumi halsızlıq fonunda aktivliyiniz azalacaq. Yayda zəhərlənmə riski var. Orqanizmi infeksiyalardan qoruyun. Bir çox xəstəliklərin profilaktikası ilə bu il məşğul olmasanız, gələn il özünü ən sərt şəkildə göstərəcək. Qəhvə və çay sevən Qoçlar bunu adi su və meyvə şirələrinə dəyişsə yaxşıdır.\nZəif nöqtə: mədə-bağırsaq, damarlar, çanaq orqanları\nBu il energetik səviyyəniz yüksəkdir, yollarda, səfərlərdə çox olacaqsız. Ona görə daha fərqli virus və xəstəliklərə tutula bilərsiz. İl ümumilikdə sağlamlıq üçün sakitdir. Amma avtomobil sürənlər və idmançılar ehtiyatlı olsun. Ən təhlükəli ay apreldir.\nZəif orqanlar: əllər, ayaqlar, bel, baş\nYuxusuzluq ən birinci düşməniniz olacaq. Əkizlər özləri nə qədər enerjili, aktiv olsa da bu il gücün tükənməsini hiss edəcəklər.\nQarşınızdakı çətin tapşırıqlar onları yoracaq. Apreldən sonra ciddi olaraq sanatoriya, kurort müalicəsi barədə düşünəcəklər.\nZəif nöqtələr: mədə, limfalar, ürək, qaraciyər, öd kisəsi\nYanvardan başlayaraq mədə-bağırsaq sistemi bir qədər sizi incidəcək. Bu da uzun müddətli zərərli qidalanma və ya dietalarla bağlıdır. Dietoloq və qastroenteroloq müayinəsi lazım ola bilər. Bəzi vitamin və mineral defisitini analizlərlə yoxladın\nEnerji yüksəlməsi fevraldan sonra olacaq. Mayda orqanizminizin səsinə qulaq asın və dincəlin.\nZəif orqanlar: göz, qulaq, burun, boğaz, mədə\n2020-ci il özünə baxım, dieta, idman və masajla məşğul olmaq üçün yaxşıdır. Yaydan sonra sükan arxasında və uzaq yollarda diqqətli olun. Dayaq-hərəkət skelet aparatı ilə problemlər görünür.\nArtrit və artrozu olanlarda xəstəlik kəskinləşəcək.\nMartda saç tökülməsi və dəri problemi varsa, məşğul olun.\nBu il zəif nöqtələr: əl-ayaq, bel, sümüklər, oynaqlar\nİlin birinci yarısı sağlamsız, ağrı, yorğunluq yoxdur. Amma bir probleminizin olduğunu bilirsiz. Xarici görünüşünüzlə məşğul olmağın vaxtıdır.\nSiz daha çox üz, bədən və ruhunuzun müalicəsi ilə məşğul olmalısız. Hamiləlik planlaması uğurlu olacaq.\nİlin ikinci yarısı stresdən uzaq olun:\nZəif orqanlar: ürək, sinirlər, baş boyun, damarlar\nƏgər sağlam həyat tərzinə keçsəniz, özünüzü bu il normal hiss edə biləcəksiz. Problemləriniz yuxu və qida ilə bağlıdır. Şəkər, duz və yağı azaldın. Artıq çəkini atın. Apreldən sonra səhhətinizdə baş verəcək problemlərə soyuq başla yanaşın, əsəbdən uzaq olun. Doğmalarınızın həkim təkidinə qulaq asın.\nZəif orqanlar: ürək, ağciyər, damarlar, prostat\nSağlamlıq baxımından düşərli ildir. Enerjiniz o qədər çoxdur ki, onu yaradıcı istiqamətə yönəldin. ÖZünüzdən çox başqalarının sağlıq problemləri ilə məşğul olacaqsız. Yay aylarında zəhərlənmə və kiçik travma təhlükəsi var, ehtiyatlı olun. Siz özünüzü soyuqdan yox, istidən qorumalısız.\nZəif orqanlar: baş, boyun, bel, çiyin, gözlər\nİl səhhətinizə qayğı ilə yanaşmağı tələb edir. Gücünüzə qənaət edin. İstirahət, kurort, su gimnastikası, fitnes sizi gözləyir. Yalnız qida zəhərlənməsindən ehtiyatlı olun.\nZəif orqanlar: udlaq, mədə, böyrəklər, onurğa\nİl boyu həm daxilən, həm xaricən sağlam, cəlbedici olacaqsız. Apreldən sonra qəfil bir hadisə və ya stres səbəbindən səhhətiniz dəyişəcək. Bütün xəstəliklər əsəbdəndir deyimi sizə aiddir.\nAvqust- sentyabr sağlamlıq mərkəzlərində müalicə almaq üçün uğurlu ərəfədir. Sizə bərpaedici və sakitləşdirici terapiya lazımdır.\nZəif orqanlar: sinirlər, ürək, baş beyin, ayaqlar\nƏhatənizi və gündəlik alışdığınız həyat tərzini dəyişməsəniz, iyundan başlayaraq səhhətinizdə problemlər qaçılmazdır. Zahirən sizi sağlam görürlər əslində isə problemləriniz kifayət qədərdir. Ürək-damar, miqren, baş ağrısı səbəbindən həkim gözlənilir.\nZəif orqanlar: ürək, ağciyər, baş, boyun, onurğa\nXroniki ağrılarınız belə bu il sanki azalacaq. Amma ilin sonuna yaxın əsəb gərginliyi öz sözünü deyəcək. Baş götürüb harasa getmək istəyirsizsə, yubatmayın.\nTəkbaşına uzaq yerə həkimə də gedə bilərsiz. Qanda mineral, şəkər və tromb analizi verin. Avqust sağlamlıq prosedurları üçün ideal vaxtdır. Şəxsi həyat problemləri gücünüzü çox alır, vəziyyəti öz axarına qoyun.\nXəbərlər Baxılıb: 780 Tarix: 05 yanvar 2020\n"U.S. News & World Report" nəşrinin mütəxəssisləri dünyanın ən məşhur 35 dietasını öyrəniblər və 2020-ci il üçün ən yaxşı olaraq Aralıq dənizi dietasını seçiblər. -a istinadla bildirir ki, reytinq nəşrin saytınd\nBir qayda olaraq, həkim xəstə ilə söhbət və müayinə əsasında onsuz da ürək xəstəliklərini təyin edə bilər. Diaqnozu təsdiqlənməsini, xəstəliyin şiddətini təyin edilməsini, həmçinin müalicəni tənzimlənməsini isə xüsusi diaqnosti\nABŞ-da elektron siqaretlərlə bağlı yeni qərar qəbul olunub. e- -a istinadən bildirir ki, ABŞ-ın Qida və Dərman Təşkilatı (FDA), meyvə, şəkər, nanə, şirniyyat ətirli bütün elektron siqaretlərin istehsalı və satışının qadağa\nSoyuqda kəskinləşən SİSTİT - Səbəbi, müalicəsi\nSistit- sidik kisəsi selikli qişasının iltihabıdır. Daha çox " qadın xəstəliyi" kimi tanınır. Statistikaya görə, yer üzünün bütün qadınlarının 50%- heç olmasa ömründə bir dəfə sistitə tutulur. Hər 10 nəfərdən bir\nHər il 1,3 milyard tona yaxın ərzaq zibil qutularına atılır və onların böyük hissəsi zibil poliqonlarına gedib çıxır. Bu, nəinki ətraf mühitə ziyan vurur, eyni zamanda, iqlim dəyişməsinə də mənfi təsir göstərir. Hazırda planetimizd


Tale Bağırovun istintaqı yekunlaşır » Millitv.az\n“Müsəlman Birliyi” təşkilatının sədri Tale Bağırovun və digər 20 nəfərin barəsində olan cinayət işi üzrə ibtidai istintaq yekunlaşır.\nBu barədə virtualaz.org saytına vəkil Elçin Sadıqov məlumat verib.\nVəkil istintaq orqanı tərəfindən T.Bağırova qarşı yeni məzmunda yekun ittiham aktı elan olunduğunu deyib: “Cinayət işi üzrə ibtidai istintaq yekunlaşmaq üzrədir. Yaxın günlərdə iş baxılması üçün məhkəməyə göndəriləcək.\nQeyd edək ki, ötən il noyabrın 26-da hüquq-mühafizə orqanlarının əməkdaşlarının Bakının Nardaran qəsəbəsində keçirdikləri xüsusi əməliyyat zamanı T.Bağırov da daxil olmaqla 60-dan çox şəxs saxlanılıb. Həmin şəxslərdən bir neçəsinin cinayət işi digərlərindən ayrılaraq Sabunçu rayon Məhkəməsinə göndərilib və məhkəmə onlar barəsində hökm çıxarıb.\nT.Bağırov Cinayət Məcəlləsinin 214.2.1-ci (Terrorçuluq, qabaqcadan əlbir olan bir qrup şəxs, mütəşəkkil dəstə və ya cinayətkar birlik (cinayətkar təşkilat) tərəfindən törədildikdə), 220.2-ci (Kütləvi iğtişaş, hakimiyyət nümayəndəsinin qanuni tələblərinə fəal şəkildə tabe olmamağa və kütləvi iğtişaşlara, habelə vətəndaşlara qarşı zorakılıq etməyə çağırışlar etmə), 278-ci (Hakimiyyəti zorla ələ keçirmə və ya onu zorla saxlama), 279.3-cü (Qanunvericiliklə nəzərdə tutulmayan silahlı birləşmələri və ya qrupları yaratma, adamların həlak olmasına və ya digər ağır nəticələrə səbəb olduqda), 281.2-ci (Dövlət əleyhinə yönələn açıq çağırışlar, təkrar və ya bir qrup şəxs tərəfindən törədildikdə), 283.2.3-cü (Milli, irqi, sosial və ya dini nifrət və düşmənçiliyin salınması mütəşəkkil dəstə tərəfindən törədildikdə), 315.2-ci (Hakimiyyət nümayəndəsinə qarşı həyat və sağlamlıq üçün təhlükəli olan zor tətbiq etmə) maddələri ilə ittiham olunur.\nOnu da qeyd edək ki, ötən ayın 7-də Nəsimi Rayon Məhkəməsində T.Bağırov barəsində seçilmiş həbs-qətimkan tədbirinin müddəti 3 ay uzadılıb. Məhkəmə qərarından narazı qalan “Müsəlman Birliyi Hərəkatı” adlı təşkilatın sədri apellyasiya şikayəti verib. Bakı Apellyasiya Məhkəməsi T.Bağırovun apellyasiya şikayətini təmin etməyib.\nMoskvada bankda 6 nəfəri girov götürən silahlı şəxs öldürülüb - YENİLƏNİB


Word 2007 proqramında cədvəl elementinin seçilməsi — videodərs\nAna səhifə / Word 2007 / Word 2007 proqramında cədvəl elementinin seçilməsi\nWord 2007 proqramında cədvəl elementinin seçilməsi\n03.06.2017\tWord 2007 Şərh yaz 0 Baxış\nWord 2007 proqramında cədvəl elementinin seçilməsi bu gün ki, video dərsimizin əsas mövzusu olacaq. Odur ki, əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim sizləri Microsoft Word 2007 proqramına həsr olunmuş növbəti video dərsliyimdə salamlayıram. İlk növbədə onu qeyd edim ki, seçim özü qədər vacib olan əməliyyatdır. Çünki seçimdən sonrakı baş verən əməliyyatlar məhz seçimdən asılıdı. Bildiyimiz kimi istər cədvəl, istər mətn üzərində istənilən əməliyyatı məsəl üçün formatlaşdırılma ilə bağlı olan əməliyyatları aparmaq istəyiriksə hökmən həmin elementlər və ya obyektlər qeyd olunmalıdır. Bu günki, dərsimiz cədvəl elementlərinin seçilməsinə həsr olunduğu üçün məhz bizim işlədiyimiz elementlər məhz cədvələ aid olacaq. İlk növbədə onu qeyd edim ki, kursorumuzu biz istənilən bir xanaya yerləşdiririk, bu onun üçün edilir ki, Word 2007 proqramında xüsusi bir lent yəni Макет lenti aktivləşsin. Əlbəttə bu qeyd olunma prosesi ilə də aparıla bilər, biz sadəcə kursoru müəyyən xanada yerləşdirdik. Maket lenti özündə cədvəllə bağlı bir sıra əməliyyatları birləşdirir. Əlbətdə növbəti dərslərimizdə bu elementlərin hamısını bir-bir araşdıracayıq, öyrənəcəyik. Hələlik bizim mövzumuz seçimlə bağlı olduğu üçün biz cədvəl bölümünün Выделить-Seçmək adlanan düyməsi ilə işləyəcəyik. Выделить-Seçmək seçim deməkdir və gördüyümüz kimi burada da xüsusi bir kursor işarəsi təsvir olunur. Üzərində sol düyməni bir dəfə sıxdıqda seçim üçün dörd əməlyyat bizə təklif olunur. İlk növbədə birinci sətr Выделить Яцейку yəni konkret kursor yerləşdirilmiş xananın seçilməsi olacaq. Gördüyümüz kimi mövcud xana qeyd olundu və yaxud da burada Выделить Столбец yəni cədvəlin sütunun seçilməsi. Konkret kursor yerləşdirilmiş sütun seçiləcək. Gördüyümüz kimi mövcud sütun seçildi. Və yaxud da digər bir nümunə konkret Выделить bölümündə üçüncü sətr Выделить Строку kursor yerləşdirilmiş sətr qeyd olunacaq. Sonuncu Выделить Таблицy isə bütövlükdə cədvəl qeyd olunacaq. Əlbəttə zaman keçdikcə istifadəçi bu proqramı öyrəndikdə və təkmilləşdikcə bu Maket lentindən və eləcədə bu elementlərdən istifadə etmək bir qədər ona lazımsız görünəcək. Bunun üçün seçimlə bağlı digər üsulları öyrənmək lazımdır.\nƏlbəttə müasir dövrdə demək olar ki, siçan yəni maus bizim texnikada ən vacib hissələrdən biri sayılır və deyərdim ki, əsas hissədir. Odur ki, mausla bağlı əməli vədişi olan istifadəçilər seçimi mauslada aparmağa üstünlük verirlər. Bu video dərsimizdə biz məhz bu cür seçim üsuluna da toxunacayıq. Deyək ki, biz kursor vasitəsi ilə sütunu seçmək istəyirik, bunun üçün mausun göstəricisini cədvəlin yuxarı hissəsinə qaldırılır. Bir kiçik ox işarəsi yarandıqdan sonra sol düymə bir dəfə sıxıldıqda əlbəttə göstərilmiş mövcud sütun seçilir. Həmçinin mausun göstəricisi konkret olaraq cədvəlimizin sol tərəfinə və yaxud da həmçinin sağ tərəfində yer varsa, onda sağ tərəfinə yaxınlaşdıra bilərik. Biz nümunə olaraq sol tərəfi götürəcəyik. Sol tərəfə yaxınlaşdıqda sol düyməni bir dəfə sıxdıqda konkret göstərilmiş sətr qeyd olunur. Və yaxud da xananı qeyd etmək istəyiriksə, onda mausun göstəricisini xəttlə paralel tutaraq sol düyməni bir dəfə sıxırıq və beləliklə xana qeyd olunur. Söhbət bundan gedir ki, bəzən seçim zamanı bir və ya bir neçə sütunu seçmək lazımdır. Məsələn göstərdiyimiz cədvəlimiz dörd sütundan ibarətdir. Bizə seçim üçün təklif oluna bilər yalnız birinci və üçüncü sütun. Bu zaman seçim əlbəttə həm maus həm də klaviaturanın köməyi ilə aparıla bilər. Bunun üçün biz kursorumuzu konkret olaraq sütunun yuxarı hissəsinə yaxınlaşdırdıq sol düyməni bir dəfə sıxdıq, növbəti üçüncü sütunun seçilməsi üçün yenədə mausun göstəricisi konkret üçüncü sütunun yuxarı hissəsinə yaxınlaşdırılır. Lakin bu dəfə klaviaturada Ctrl düyməsi sıxılı vəziyyətdə sol düyməni bir dəfə vururuq. Gördüyümüz kimi birinci və üçüncü sütunun seçimini aldıq. Əlbəttə klaviaturanın konkret düymələrinin köməyi ilə də seçim aparmaq olar. Mən bu barədə toxunmayacam, konkret olaraq deyəcəm ki, ümumiyətlə seçimlə bağlı əməliyyatın aparılması üçün klaviaturadan Shift düyməsi mövcuddur və Shift düyməsindən istifadə edərək biz kursorun digər idarə olunması düyməsindən yuxarı-aşağı ya da sağa-sola düyməsi vasitəsi ilə cədvəldə seçim apara bilərik. Buna bir sadə nümunə çəkim. Bunun üçün konkret olaraq kursor müəyyən bir xanada yerləşdirildi və Shift düyməsi sıxıldı. Sonra sağa tərəf verdik. Gördüyümüz kimi konkret olaraq sözü qeyd elədik daha sonra digər xanaları və bütövlükdə sətri. Beləliklə biz Word 2007 proqramında cədvəl elementinin seçilməsi mövzusu ilə tanış olduq.\nWord 2007 proqramında cədvəllərin formatlaşdırılması\nMicrosoft Word 2007 proqramında cədvəllərin yaradılması\nWord 2007 proqramında cədvəllərin digər üsulla yaradılması\nTeqlərWord 2007 proqramında cədvəl elemetinin seçilməsi cədvəl cədvəl yerləşdirmək seçmək Вставкa lenti Вставка Выделить Выделить Столбец Выделить Строку Выделить Таблицy Выделить Яцейку Таблица\nƏvvəlki Word 2007 proqramında cədvəllərin formatlaşdırılması\nNövbəti Word 2007 proqramında cədvəl daxili mətnin düzləndirilməsi\nWord 2007 proqramında cədvəl daxili mətnin düzləndirilməsi\nWord 2007 proqramında cədvəl daxili mətnin düzləndirilməsi Word 2007 proqramında cədvəl daxili mətnin düzləndirilməsi bu …


Onkoloji xəstəliklərlə “vuruşan” ərzaqların siyahısı hazırlanıb » Teref.az\nAZƏRTAC tibb saytlarına istinadla xəbər verir ki, Li onkologiya ilə mübarizədə ən effektli vasitə ərzaq məhsullarını hesab edir. Buraya xeyli növ meyvə, tərəvəz, daha sonra ağartı məhsullarından və tərəvəzlərdən hazırlanmış yeməklər daxildir.\nLi öz pəhrizində yoqurta və kimçiyə – Koreya ədviyyatları qatılmış, əsasən Pekin kələmindən hazırlanan Koreya yeməyinə xüsusi yer ayırıb.\n“Bizim genetik taleyimiz doğulmaq faktı ilə qabaqcadan müəyyən edilməyib. Genom özü dəyişməz olaraq qalmaqdadır, lakin müəyyən genlər ətraf amillərin təsiri altında dəyişmək qabiliyyətini saxlamaqdadır. Yəni hər şey sənin nə yediyindən, hansı havanı udmağından asılıdır…”, – deyə Li yazır.


Kamal Abdullayev: Prezident İlham Əliyev Azərbaycanda multikultural təhlükəsizliyin qarantıdır - AZƏRTAC – Azərbaycan Dövlət İnformasiya Agentliyi\nYeni Azərbaycan Partiyası (YAP) Gənclər Birliyinin təşəbbüsü ilə Azərbaycan Respublikasının millətlərarası, multikulturalizm və dini məsələlər üzrə Dövlət müşaviri, Bakı Beynəlxalq Multikulturalizm Mərkəzinin Himayəçilik Şurasının sədri, akademik Kamal Abdullayev Bakı Beynəlxalq Multikulturalizm Mərkəzində (BBMM) partiyanın üzvü olan gənclərlə görüşüb.\nBakı Beynəlxalq Multikulturalizm Mərkəzinin mətbuat xidmətindən AZƏRTAC-a bildirilib ki, YAP Gənclər Birliyinin sədri Seymur Orucov Dövlət müşavirinə onların təşəbbüsünü dəyərləndirib gənclərlə görüş üçün vaxt ayırdığına görə minnətdarlığını bildirib. S.Orucov gənclərə Kamal Abdullayevin bədii, elmi və ictimai-siyasi fəaliyyəti haqqında məlumat verərək deyib: “Azərbaycan Respublikasının millətlərarası, multikulturalizm və dini məsələlər üzrə Dövlət müşaviri, akademik Kamal Abdullayev həm də dünya səviyyəsində tanınmış görkəmli yazıçıdır. “Yarımçıq əlyazma”, “Sehrbazlar dərəsi”, “Unutmağa kimsə yox”, “Gizli Dədə Qorqud” əsərləri rus, türk, gürcü, ingilis, fransız, alman, ispan, polyak, portuqal, yapon və digər dillərə tərcümə edilərək dünyada geniş oxucu kütləsi toplayıb.\nKamal Abdullayev gənc yaşlarında Moskva kimi bir şəhərdə doktorluq dissertasiyası müdafiə edib. Sovet dövründə buna nail olmaq üçün həddindən artıq savadlı və əzmli olmaq lazım idi.\nAkademik Kamal Abdullayev Bakı Slavyan Universitetinin rektoru olduğu müddətdə də həmin ali məktəbin dünyanın aparıcı universitetləri ilə bir sırada dayanması üçün səylə çalışıb, oradakı savadlı, qabiliyyətli tələbələrin ümid yeri olub. İndi də həmin universitetin məzunları, tələbələri Kamal Abdullayevi minnətdarlıq hissi ilə xatırlayırlar.\nSon dövrlərdə Kamal Abdullayev həm də Prezident İlham Əliyevin dövlət səviyyəsində həyata keçirdiyi multikulturalizm siyasətinin reallaşması üçün böyük əzmlə çalışır. Məhz akademikin birbaşa təşəbbüsü və təşkilatçılığı ilə Bakı Beynəlxalq Multikulturalizm Mərkəzi çoxsaylı beynəlxalq və regional layihələrə imza atır”.\nDövlət müşaviri Kamal Abdullayev YAP Gənclər Birliyinin üzvlərini BBMM-də görməkdən və onlarla görüşdən məmnunluğunu ifadə edərək deyib: “Multikulturalizm ili” ilə bağlı istər-istəməz özümə hesabat verdikdə, il ərzində görülən işləri çək-çevir etdikdə nə isə intuitiv şəkildə hiss edirdim ki, elə bil hansısa boşluq qalıb. Mənə elə gəlir ki, bu gün burada sizinlə görüşümüz o boşluğu dolduracaq.\n“Multikulturalizm ili” elan olunduqdan sonra xalqımızın canında, qanında, genetik yaddaşında yaşayan multikultural dəyərlər, o enerji oyandı, sanki sel kimi aşıb-daşdı.\nPrezident İlham Əliyevin apardığı ardıcıl multikulturalizm siyasətinin təcəssümü kimi son dövrlərdə Millətlərarası, multikulturalizm və dini məsələlər üzrə Dövlət müşaviri xidməti, Bakı Beynəlxalq Multikulturalizm Mərkəzi yarandı. Sistemli şəkildə yaradılan bütün bu təsisatlar görülən işlərlə bir-birini tamamlayır.\nDövlətimizin başçısı İlham Əliyev “Multikulturalizm ili”ndə də elə aydın hədəflər göstərdi ki, bizə ancaq bunları reallaşdırmaq qalırdı. Azərbaycan multikulturalizminin siyasi banisi ulu öndər Heydər Əliyevin böyük uzaqgörənliklə yaratmış olduğu Yeni Azərbaycan Partiyasının sədri Prezident İlham Əliyev təkcə Azərbaycanın deyil, bəşəriyyətin gələcəyinin inkişafını duya bilir. Dövlət səviyyəsində multikulturalizm siyasətinin aparılması da buna sübutdur. Məhz belə bir siyasətin aparılması nəticəsində Azərbaycan insanının da təfəkkürü, düşüncə tərzi daha da inkişaf edib. Əgər illər öncə biz rayonlara səfərlərə gedəndə şəxsi xahişlər olurdusa, indi ictimai təklif və xahişlərlə yanaşırlar. Bütün bunlar Azərbaycan insanının da nə qədər dəyişməsinin göstəricisidir.\nFəaliyyətə başladığı iki il ərzində və cari “Multikulturalizm ili”ndə Bakı Beynəlxalq Multikulturalizm Mərkəzi bir sıra dövlət qurumları ilə birgə beynəlxalq və regional layihələr həyata keçirib. Ən böyük layihəmiz “Azərbaycan multikulturalizmi” fənninin xarici və yerli universitetlərdə tədrisidir. 2015-2016-cı tədris ilində Portuqaliya, Ukrayna, Rusiya, Belarus, Almaniya, Polşa, İndoneziya, Türkiyə, İsveçrə, Litva, Bolqarıstan, Çexiya, Gürcüstan və İtaliyanın aparıcı universitetlərində xarici tələbələr Azərbaycan multikulturalizmi fənni vasitəsilə Azərbaycanın milli–mənəvi dəyərləri, multikulturalizm modeli, tolerant ənənələri, ictimai-siyasi vəziyyəti haqqında ətraflı öyrənmək imkanı əldə edirlər. Bu fənnin tədrisi üçün pedaqoji kadrların hazırlığı məqsədilə treninqləri, xaricdə və ölkə daxilində tədrisin keyfiyyəti ilə bağlı monitorinqləri də Bakı Beynəlxalq Multikulturalizm Mərkəzi həyata keçirir.\nBiz mütəmadi olaraq beynəlxalq multikulturalizm yay və qış məktəbləri təşkil edirik ki, həmin xarici tələbələr nəzəri şəkildə öyrəndikləri Azərbaycan multikulturalizmi modelini ölkəmizdə öz gözləri ilə görsünlər, əyani şəkildə tanış olsunlar. Beləcə də xarici gənclərdə Azərbaycana qarşı yaranan maraq getdikcə məhəbbətə çevrilir. Bu sevginin nəticəsidir ki, üçüncü beynəlxalq multikulturalizm yay məktəbi ərzində Litva Pedaqoji Universitetinin magistrantı Salomeya Lukaite və Yunanıstanın Afina Universitetinin tələbəsi Dimitrios Asproulisin təşəbbüsü ilə “Azərbaycanın Gənc Dostları Klubu” yarandı. Hazırda bu klubun üzvlüyündə indiyədək ölkəmizdə təşkil olunmuş beynəlxalq multikulturalizm yay və qış məktəblərinin xarici tələbələri, eləcə də xarici ölkə universitetlərində Azərbaycan multikulturalizmi fənninin dinləyiciləri daxil olmaqla 20-dən çox ölkədən 100-dən artıq gənc təmsil olunur. Birliyin saytı da fəaliyyət göstərir.\nMultikulturalizm Mərkəzinin layihələrindən bəhs edərkən xaricdəki filialları da qeyd edə bilərik. Hazırda İtaliya, Almaniya, Portuqaliya, Moldova, İsrail, Bolqarıstanda və Rusiyanın Moskva və Yekaterinburq şəhərlərində Mərkəzin filialları fəaliyyət göstərir.\nMərkəz “Multikulturalizm” jurnalını, Azərbaycan və rus dillərində “Azərbaycan multikulturalizminin ədəbi-bədii qaynaqları” kitabını, Virtual dəyirmi masa materialları, “Kitabi-Dədə Qorqud” dastanından “Basatın Təpəgözü öldürdüyü boy” alman alimi Fridrix fon Ditsin önsözü ilə birgə 25 dildə ayrıca nəfis kitabçalar şəklində nəşr edib. “Azərbaycan multikulturalizmi” dərsliyi üzərində işlər isə tamamlanmaq üzrədir”.\nDövlət müşaviri dünyada multikulturalizm siyasətinə baxış və Azərbaycandakı multikultural təhlükəsizlik haqqında da fikirlərini bölüşüb. O deyib: “Əsrlərdən bəridir Azərbaycanda müsəlmanlarla yanaşı, xristianlar, yəhudilər və başqa dinlərin, məzhəblərin nümayəndələri çox normal şəkildə yanaşı yaşamaqdadırlar. Bu, Prezident İlham Əliyevin dinindən, dilindən, milli mənsubiyyətindən asılı olmayaraq hər bir Azərbaycan vətəndaşına göstərdiyi bərabər münasibətin nəticəsidir. Yeni Azərbaycan Partiyasının sədri Prezident İlham Əliyev Azərbaycanda multikultural təhlükəsizliyin qarantıdır”.\nGörüşdə Kamal Abdullayev YAP Gənclər Birliyinin üzvlərini maraqlandıran sualları cavablandırıb. Sonda YAP Gənclər Birliyinin kitabxanasına BBMM-in nəşrləri, görüşə gələn gənclərə isə Mərkəzin hədiyyələri təqdim olunub.\nAZERTAG.AZ :Kamal Abdullayev: Prezident İlham Əliyev Azərbaycanda multikultural təhlükəsizliyin qarantıdır\nSalomeya Lukaite: “Azərbaycan xalqına yenidən aşiq oldum”\nDimitrios Asproulis: İnanıram ki, dünyada “Azərbaycanın Gənc Dostları” şəbəkəsini yarada bilərik\nDövlət müşaviri III Beynəlxalq multikulturalizm məktəbinin iştirakçıları ilə görüşüb\nBakı Beynəlxalq Multikulturalizm Mərkəzi yeni layihəyə başlayıb\nAmerikalı rəssam 7 dəqiqəyə Rəşid Behbudovun portretini çəkdi\nPolisə edilən hücum müşahidə kameralarına düşdü\nŞuşalı məktəblər Quba-Qusar-Xaçmaz rayonlarına yola salınıb\n[15:00] RƏSMİ SƏNƏDLƏR\nBu gün "Avro-2020" seçmə mərhələsinin birinci turuna yekun vurulacaq\nAnn-Sofi Kopən: Azərbaycan xalqı zəngin mədəniyyətə sahibdir VİDEO


“Azərbaycan bütün parametrlərdə Ermənistandan qat-qat üstündür” – Nəsib Məhəməliyev » Balaken.info Xəbər saytı\nBalaken.info » Siyasət » “Azərbaycan bütün parametrlərdə Ermənistandan qat-qat üstündür” – Nəsib Məhəməliyev\n“Azərbaycan bütün parametrlərdə Ermənistandan qat-qat üstündür” – Nəsib Məhəməliyev\nRedaktor 17-01-2020, 00:34 Siyasət Şərh yaz 225\n“Cənab prezident 2019-cu ilin sosial-iqtisadi yekunları ilə bağlı keçirilən müşavirədə ilk növbdə faktları tam açıqlığı ilə ortaya qoydu. Hesab edirəm ki, Azərbaycan xalqı prezidentin səsləndirdiyi faktları çox böyük qürur hissi ilə dinlədi. Nəticə olaraq uzun illərdən bəri formalaşmış “erməni mifi” hərbi sahədə olduğu kimi, cəmiyyətin digər sahələrində də dağıldı. İstər iqtisadiyyatda, istər sosial sferada, idmanda, mədəniyyətdə, demoqrafik göstəricilərdə, bir çox istiqamətlərdə cənab prezident faktlarla sübut etdi ki, 21-ci əsrin Azərbaycanı bütün parametrlərinə görə 21-ci əsrin Ermənistanından qat-qat üstündür”.\nBunu hafta.az-a açıqlamasında millət vəkili Nəsib Məhəməliyev deyib.\nÖlkə başçısı İlham Əliyevin 2019-cu ilin sosial-iqtisadi yekunları ilə bağlı keçirilən müşavirədə səsləndirdiyi fikirlərə münasibət bildirən Nəsib Məhəməliyev bildirdi ki, sadalanan statistik göstəricilərin yekununa görə Ermənistanda əhali işğalçı ölkəni tərk edir, Azərbaycanda isə artım müşahidə olunur. Yəni, Azərbaycanda demoqrafik vəziyyət Ermənistanla müqayisə olunmayacaq səviyyədə artımla müşahidə edilməkdədir: “Ölkəmizdə əhalinin sosial vəziyyəti daha da yaxşılaşır.\nTikintinti-quruculuq işləri ilə bağlı, infrastruktur layihələrinə baxsaq görərik ki, Azərbaycan Ermənistandan qat-qat üstündür. Xarici telekanallar vasitəsi ilə Ermənistandakı əziyyəti gördükdə, oradakı əhalinin geyimindən sosial durumuna qədər müşahidə apardıqda görərik ki, Azərbaycan bütün parametrlərdə Ermənistandan qat-qat üstün mövqedə durub. Ermənistan bu kimi göstəricilərdə nəinki Azərbaycandan, eləcə də Gürcüstandan geri qalır. Bu baxımdan, səsləndirilən statistik göstəricilər və onların müqayisəsi hər bir Azərbaycanlı üçün fəxr etməli haldır”.\nMillət vəkili bildirib ki, cənab prezidentin faktları bu formatda səsləndirməsi eyni zamanda gələcəyi hesablanmış rəqəmlərdir: “Prezident başda olmaqla bütün mərkəzi icra aparatı orqanlarının rəhbərləri, bütün məmurlar işlərini o istiqamətdə quracaq ki, həmin rəqəmlər daha da artsın. İrəliləsin. Dünya da görsün ki, hansı ölkədə hansı siyasət aparılır. Yəni, hansı ölkənin siyasi rəhbərliyinin öz xalqına qarşı münasibəti necədir. Bu format ən optimal, ən ideal formatdır. Gələcəkdə bu kimi müşavirələrdə biz yeni faktların şahidi olacağıq”.\n“Bu rəqəmlər, iqtisadi göstəricilər nə zamansa Dağlıq Qarabağ münaqişəsinin Azərbaycanın ərazi bütövlüyü çərçivəsində həllinə öz müsbət təsirini göstərəcəkmi?” – sualını cavablayan Nəsib Məhəməliyev bildirib ki, mütləq şəkildə öz təsirini göstərəcək: “Dağlıq Qarabağ problemi bəsit deyil, olduqca mürəkkəb problemdir. Biz tarixə nəzər salaq, GUAM ölkələri də separatizmlə üzləşiblər. Nəzərə alaq ki, son 30 ildə Azərbaycanın üzləşdiyi problem Ukrayna, Moldova, Gürcüstanda da mövcuddur. Yəni, heç bir irəliləyiş əldə olunmayıb.\nƏksinə, həmin ölkələr əlavə olaraq ərazi itkilərinə məruz qalıblar. Gürcüstan Abxaziyanın, cənubi Osetiyanın, Ukrayna Kırımın, Dombas, Donetsk və Luqanskın timsalında yeni ərazilər itirib. Amma Azərbaycan 2016-cı ildə Lələtəpə, 2018-ci ildə Naxçıvanda Günnüt əməliyyatlarında ordumuzun naliyyətlərini nəzərə alsaq, xeyli ərazi düşmən tapdağından azad edildi.\nNaxçıvanda 11 min hektar ərazi yenidən muxtar respublikanın nəzarətinə keçdi. Qərb istiqamətində sərhəd məsələlərində bir neçə strateji məntəqələr yenidən Azərbaycanın nəzarətinə keçdi. Digər ölkələrə baxanda Azərbaycan münaqişənin həlli ilə bağlı müsbət irəliləyişə nail olub. Bu da prezident İlham Əliyevin apardığı dəqiq, balanslaşdırılmış siyasətə köklənib. Həmin siyasət olmasaydı biz daha ağrılı proseslər yaşaya bilərdik. Hesab edirəm ki, gələcəkdə Azərbaycan Dağlıq Qarabağ problemində daha çox üstünlüklərə nail olacaq.\nEtiraf etmək lazımdır ki, bu münaqişənin geopolitik sərhədləri çox uzaqlara gedib çıxır. Adicə bir misal, ATƏT-in Minsk qrupunun üzvü olan hansı ölkələrdir? Həmin ölkələrin özlərinin də regionda maraqları mövcuddur. Bu baxımdan da, Dağlıq Qarabağ məsələsi bəsit konflikt deyil. Bu münaqişənin həllini əngəlləyən həm subyektiv, həm də obyektiv amillər mövcuddur”.\nQaxa 15 sm qar yağıb - Faktiki hava


Bu dörd tarixdə taleyinizi birdəfəlik dəyişdirə bilərsiniz – Məşhur astroloq - Reportyor\nBu dörd tarixdə taleyinizi birdəfəlik dəyişdirə bilərsiniz – Məşhur astroloq\nGələn il Merkuri retroqradının dörd dövrü ilə əlamətdar olacaq.\nReportyor.info xəbər verir ki, bu barədə amerikalı astroloq Liza Stardast xəbərdarlıq edib. Deyilən bu vaxtdan yaxşı istifadə etsəniz, həyatınızı uzun müddətə dəyişə bilərsiniz.\nYanvarın 14-dən fevralın 3-dək Merkuri retroqradı həyatın tam mənzərəsi haqqında bilgi verəcək. Bu, komfort zonanızdan çıxa biləcəyiniz və sizi həqiqətən cəlb edən və özünüz üçün ən yaxşı ifadə edə biləcəyiniz yeri tapmağa doğru addım ata biləcəyiniz bir dövrdür.\nMayın 10-dan iyunun 2-dək astroloq sizə xoş gələn sahələrə üz tutmağı məsləhət görür. Gələcək üçün zəmin yaratmaq vaxtıdır. Qeyd etmək lazımdır ki, karyera və romantik münasibətlərdəki çətinlikləri aradan qaldırmaq lazım deyil, onlar üçün möhkəm təməl yaratmaq üçün güc sərf etməyə dəyər. Sonra hər şeyi düzəldə biləcəksiniz.\nMerkuri retroqradının üçüncü dövrü 2022-ci il sentyabrın 9-dan oktyabrın 2-nə kimi baş verəcək. Bu zaman balansı pozulmuş partnyor əlaqələrinin tənzimlənməsi ilə məşğul olmalısınız. Balansı pozulmuş vəziyyətlərlə bağlı nəticə çıxarmağa dəyər. İndi tez-tez gözdən qaçırdığınız və təbii qəbul etdiyiniz şeylər barədə düşünməyin vaxtıdır.\nDekabrın 20-də Merkurinin sonuncu retroqradı 2022-ci ildə başlayacaq. O, maliyyə və karyera sahəsinə təsir edəcək. İşlə və pul qazanma üsulu ilə bağlı əsaslı dəyişikliklər mümkündür. Bu zaman investisiyanın incəliklərini, eləcə də onun yeni formalarını – kriptovalyutada da daxil olmaqla öyrənməyə dəyər. Qeyd etmək lazımdır ki, ağıllı hərəkət etmək lazımdır – bu anda birja da dəyişkən ola bilər.\nMəşhur müğənni 21 yaşlı qızını evdən qovdu – Efirdə dediklərinə görə (FOTO)


Ağdamda “niqodnıy” bilet satan rəisə şok - İttihamlar » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Ana səhifə » Ağdamda “niqodnıy” bilet satan rəisə şok - İttihamlar\nAğdamda “niqodnıy” bilet satan rəisə şok - İttihamlar\nSəfərbərlik və Hərbi Xidmətə Çağırış üzrə Dövlət Xidmətinin (SHXÇDX) bir sıra yerli şöbə və idarələrində ciddi neqativ hallar hökm sürür.\nLiderinfo.az gundelik-baku.com-a istinadən xəbər verir ki, Seymur Qurbanovun rəisi olduğu qurumun Ağdam rayon şöbəsini misal göstərmək olar.\nSeymur Qurbanov Ağdam rayonuna təyinat almazdan öncə Səfərbərlik Xidmətinin Hacıqabul rayon şöbəsinin rəisi vəzifəsində çalışıb.\nMəhz həmin dönəmlər o, işində kobud nöqsanlara yol verməsi səbəbindən Respublika Hərbi Prokurorluğunun, eləcə də Baş prokuror yanında Korrupsiyaya Qarşı Baş Mübarizə İdarəsinin siyahısına düşmüşdü.\nÇünki Seymur Qurbanov Hacıqabul rayonunda çalışarkən gəncləri həqiqi hərbi xidmətdən yayındırmaq üçün bir sıraəməllərə baş vurub. İndi isə o, eyni əməllərini Ağdam rayonunda təkrarlamaqdadır.\nAğdam rayon Səfərbərlik və Hərbi Xidmətə Çağırış şöbəsinin tərkibində fəaliyyət göstərən hərbi həkim komissiyasının sədri və üzvləri Seymur Qurbanovla əlbir olaraq hərbi xidmətdən yayınmaq istəyən gənclərin işini həll edirlər.\nBelə ki, həkimlər «niqodnıy» bilet almaq istəyən çağırışçıları saxta sənədlər əsasında xəstə çıxarıb hərbi xidmətə yararsız hesab edirlər.\nMasallıda çağırışçılar necə səfərbər olur?.. - Arzu Rəhimovun kadrı ittiham olunur...


ADPU-nun Pedaqoji fakültəsinin «İbtidai siniflərdə rus dili» kafedrası\nRamidə Məmmədhənifə qızı_Məmmədova\n(kafedra müdiri, dos.) Eldar Cəfər oğlu Abaszadə, prof. Hamlet Mehdi oğlu Məmmədov Hidayət Miryusif oğlu Seyidov Asya Səttar qızı Orucəliyeva\nRəfiıqə Əbdüləli qızı Rüstəmova Zemfira Eyyub qızı Qəhrəmanova Zivər Abbas qızı Talıbova Ninel Əliyeva Sevinc Oqtay qızı Sadıqova\nKəmalə Nurəddin qızı İbrahimova\n( b/lab.) Ceyran Mahmud qızı Əsgərova\nİbtidai siniflərdə rus dili kafedrsı 1983-cü ildə təşkil olunmuşdur. Kafedra əməkdaşları rus dilinin nəzəriyyəsi, müasir rus dili, rus dilinin tədrisi metodikası, nitq mədəniyyəti, bədii mətnlərin linqvistik təhlili, Azərbaycan qruplarında praktik rus dili və s. fənləri tədris edirlər. Kafedranın ilk müdiri dosent Ramidə Məmmədova olmuşdur. Sonralar kafedraya dos. Hamlet Məmmədov və prof. Eldar Abaszadə rəhbərlik etmişdir. Hal-hazırda kafedranm müdiri dos. Ramidə Məmmədovadır.\n12 nəfər professor-müəllim heyəti:\n1 nəfər professor\n2 nəfər müəllim;\n2 nəfər baş laborant\nKafedranın elmi-tədqiqat işləri iki istiqamətdə aparılır. Kafedra müdiri dos. R.Məmmədovanın rəhbərliyi altında bir qrup əməkdaş rus dilinin nəzəri məsələləri, prof. E.Abaszadə, dos. O.Məmmədov, dos.R.Rüstəmova, b/m O.Seyidov və digərləri rus dilinin tədrisi metodikasının aktual problermləri üzrə maraqlı tədqiqat aparırlar. Bu tədqiqatlar orta və ali məktəblərdə rus dili tədrisinin keyfiyyətinin yüksəldilməsinə xidmət edir. Kafedrada tədris olunan bütün fənlər üzrə yeni proqramlar tərtib olunmuş, dərs vəsaitləri yazılmışdır. Kafedranın əməkdaşları rus dili və onun tədrisi metodikası ilə bağlı bir sıra konfranslarda iştirak edərək maraqlı məruzələrlə çıxış etmişlər. Kafedranın ölkənin ali məktəbləri və elmi-tədqiqat müəssisələri ikə yaradıcılıq əlaqələri günü-gündən genişlənməkdədir. Kafedrada magistratura, aspirantura yolu ilə elmi kadrların hazırlanmasına böyük diqqət yetirilir. Kafedranın nəzdində elmi seminar fəaliyyət göstərir. Bu seminarda kafedranın müəllimləri maraqlı məruzələrlə çıxış edir, ali və orta məktəblərdə rus dili tədrisinin mühüm problemləri barədə faydalı müzakirələr aparılır. Kafedrada rus dilçiliyi və rus dilinin tədrisi metodikası sahəsində bir sıra elmi əsərlər yazılmışdır: «Rus dilinin frazeologiyası, leksikologiyası və terıninologiyası» (dos. R.Məmmədova), «İbtidai siniflərdə rus dilinin tədrisi metodikası» (prof. E.Abbaszadə, dos. H.Məmmədov, b/m H.Seyidov) və s. Kafedrada tədris olunan bütün fənlər üzrə proqramlar tərtib olunınuş, dərs vəsaitləri yazılmışdır. Kafedranın əməkdaşları bir çox konfranslarda iştirak ediblər.\nDos. R.Məmmədova rus dilçiliyi ilə bağlı sanballı bir kitabın «Rus dilinin frazeologiyası, leksikologiyası və terıninologiyası» və bir sıra elmi əsərlərin müəllifıdir.\nKafedrada magistrantların hazırlanınasına xüsusi diqqət yetirilir. Hər il onlarla tələbə rus dilinin nəzəri və praktik problemləri ilə bağlı TEC-in təşkil etdiyi konfranslarda müxtəlif məruzələrlə çıxış edir, mükafata layiq yerlər tuturlar.\nİbtidai sinif müəllimliyi ixtisası (rus bölməsi)\nİbtidai sinif müəllimliyi ixtisası (Azərbaycan bölməsi)\nОрфоэпия – орфография\nSF: Культура речи\nПо выбору: Риторика\nKafedranın müəllim heyəti bakalavr və magistr pilləsi üzrə fənləri yüksək səviyyədə tədris edir.\nKafedra üzrə tədris planlarinda nəzərdə tutulmuş tədris olunan fənn üzrə tədris proqrami hazırlanmış və elmi şurada təsdiq edilmişdir. Fənn üzrə tədris mövcüd təqvim-tematik plana uyğun aparilir. Son illər kafedrada tədris olunan fənlərin dərslik və dərs vəsaitləri ilə təmin olunması sahəsində uğurlu addımlar atılmaqdadır. Kafedra əməkdaşları rus dilinin nəzəriyyəsi, müasir rus dili, rus dilinin tədrisi metodikası, nitq mədəniyyəti, bədii mətnlərin linqvistik təhlili, Azərbaycan qruplarında praktik rus dili fənlərini tədris edirlər.\nBakı Dövlət Universitetinin, Azərbaycan Müəllimlər İnstitutunun və Bakı Slavyan Universitetinin müvafiq kafedraları ilə diqqətəlayiq əməkdaşlıq əlaqəsi var.\nSorğunun yerinə yetirilmə müddəti (mk.san.):0.013726


İSLAM - İSLAMIN YARANMASI » Conflict.az\nİSLAM - İSLAMIN YARANMASI\n18-02-2015, 20:20 2 926\nİslam səmavi dinlərin sonuncusu sayılır.\nBu din vıı əsrin əvvəllərində təşəkkül tapmağa başlamışdır. Bu elə bir dövr idi ki, xristian Bizans və atəşpərəst Fars imperiyaları arasında səngimək bilməyən müharibələr hər iki dövləti zəif salmış, xalqları olmazın məhrumiyyətlərə düçar etmişdi. Din müharibə və işğalçılıq məqsədlərinə bəraət qazandırmaq üçün istifadə edildiyindən bir tərəfdən mühafizəkarlığı güclənmiş, digər tərəfdənsə onu islah etmək, yeniləşdirmək, milyonlarla insanın tələbatına uyğunlaşdırmaq meylləri oyanmışdı. Belə bir vaxtda Məhəmməd peyğəmbər Ərəbistan yarımadasının mərkəzində - Məkkə və Mədinə şəhərlərində islamı təbliğ eməyə başladı.\nİSLAM və HƏNİFİLİK\nMəhəmməd peyğəmbər gətirdiyi dini hənifiliklə bağlayır və deyirdi ki: "Mən saf hənifiliklə rəsul göndərilmişəm". Bəs görəsən, hənifilik nədir?\nBiz yəhudilikdən danışanda artıq qeyd etmişdik ki, İbrahim peyğəmbərin xanımı Sara onun kəniz Hacərdən doğulmuş oğlu İsmayılı anası ilə birlikdə evdən qovmuşdu. İbrahim peyğəmbər də onları aparıb Məkkədə-Kəbənin yanında qoyub qayıtmışdı. Körpə İsmayıl su istəmiş, Allahın əmri ilə Zəmzəm quyusundan su fəvvarə vurmuşdu. İsmayıl boya-başa çatdıqdan sonra ərəb Cürhüm qəbiləsindən qız almış, ərəblər ondan törəmişdilər, ona görə də bəni-İsmayıl-İsmayıl oğulları kimi tanınırlar. Deməli, İbrahim peyğəmbər ərəblərin ulu əcdadı sayılır. Onun dini isə hənifilik olmuşdur.\nQuranda deyilir ki: "İbrahim nə yəhudi, nə də xaçpərəst idi. O ancaq hənif müsəlman idi və Allaha şərik qoşanlardan deyildi" (Ali-İmran, 67). Hənif batildən haqqa meyl edən, Allahın birliyini qəbul edən və özünü Allahın iradəsinə təslim edən insana deyilir Hələ Məhəmməddən qabaq Məkkə ərəbləri hənifiliyə etiqad etmiş və məhz hənifiliyi unutduqları üçün cahiliyyətə uğramışlar.\nİslam özünü İbrahimin dini olan hənifiliklə bağlamaqla yəhudilik və xristianlıqla bir kökdən olduğunu bildirir, çünki yəhudiliyin peyğəmbəri Musa da, xristianlığın təbliğçisi İsa da İbrahimin Saradan doğulmuş oğlu İshaqın nəslindən olmuşlar, yəhudilik də, xristianlıq da özlərini İbrahimin təhallahlılıq ənənəsi ilə bağlayır. Biz Quranda öyrənirik ki, İbrahim İsmayılla birlikdə Kəbəni təmir etmiş, diyarlarını tikib ucaltmışdır. Allah İbrahimə demişdir ki, Kəbə Həcc ziyarəti yeri olmalıdır. Məhəmmədə isə Kəbəni müsəlmanlar üçün qiblə etmək əmr olunmuşdur. İslam Məhəmmədən qabaqkı peyğəmbərləri tanıyır, onların gətirdikləri kitabları qəbul edir.\nMƏHƏMMƏD PEYĞƏMBƏRİN HƏYATI\nMəhəmməd 571-ci ildə Məkkə şəhərində, Qüreyş qəbiləsinin Haşim soyunda doğulmuşdur. Atasının adı Abdulla, anasının adı Aminədir. Atası uşaq doğulmamışdan iki ay qabaq, anası isə Məhəmməd altı yaşında olanda vəfat etdiklərindən gələcək peyğəmbər yetim böyümüşdür. Ərəb adətinə görə, beş yaşına qədər köçəri ərəb ailəsində, süd anası Həlimənin yanında tərbiyə almışdır. Elə bu vaxt onunla ilk möcüzə baş verir. İki mələk balaca Məhəmmədi yerə yıxıb köksünü yarır, ürəyini çıxarıb qara ləkələrdən təmizləyir və heç bir şey olmayıbmış kimi yenidən qoyur.\nMəhəmməd peyğəmbərin həyatı haqqında hədis\nMəhəmməd əvvəlcə babası Əbdülmüttəlibin, o vəfat etdikdən sonra isə əmisi Əbu Talibin himayəsi altında böyümüş, məkkəlilərin qoyun-quzusunu otarmış, on iki yaşına çatanda əmisi ilə Suriyaya ticarət səfərinə getmişdir. Bu səfər zamanı xristian rahibi Bəhirə onu görüb peyğəmbər olacağını xəbər vermiş, Əbu Talibə tövsiyə etmişdir ki, onu yaxşı qorusun. Sonralar Məhəmməd özü də ticarətlə məşğul olmuş, 25 yaşına çatanda Xədicə adlı kübar bir qadınla evlənmişdir. Oğlanları doğulsa da, körpə ikən ölmüşlər. Məhəmmədin nəsli qızı Fatimənin Əbu ibn Əbu Taliblə nikahından doğulan övladlarından davam edir.\nMəhəmməd Kəbədə bütləri görür, ağacdan yonulmuş, daşdan düzəldilmiş sənəmlərə sitayişi mənasız bir şey, küfr hesab edirdi.Əlinlə düzəltdiyin bir şeyə necə sitayiş etmək olar? Axı onu sən özün yaratmısan! O sənə necə yardımçı ola bilər? Bütlərə sitayiş hənifilikdən uzaqlaşmağın nəticəsidir, insanları parçalayır. Yox, Allah birdir, qüdrətlidir, hər şeyi görür və eşidir, yaxşı əməllərə görə mükafatlandırır, pis əməllərə görə cəzalandırır, hər şeyə nüfuz edə bilir.\nMəhəmməd tənha guşələrə çəkilərək dərin düşüncələrə dalmağı, Allaha ibadət etməyi xoşlayırdı. Ramazan ayında Hira dağındakı mağarada günlərlə namaz qılıb dua etmək ona xüsusi sevinc gətirir, qəlbini rahatlandırırdı.Kiçik bir daş parçası tapıb namazda qarşısına qoyur, bütün diqqətini onun üzərində cəmləşdirirdi ki, fikri Allahla gizli söhbətdən yayınmasın. Təqribən 40 yaşında ikən belə tənha ibadətə qapıldığı günlərin birində ona mələk göründü, "Sən Allahın rəsulusan!"-deyə qeybdən səslər eşitdi. 610-cu ilin Ramazan ayında Hira dağında ibadət zamanı Vəhy mələyi Cəbrayıl Məhəmmədə ilk vəhyi gətirdi: "Yoxdan yaradan Rəbbinin adı ilə oxu! O, insanı laxtalanmış qandan yaratdı. Oxu! Sənin Rəbbin ən böyük kərəm sahibidir. O Rəbbin ki, qələmlə (yazmağı) öyrətdi. İnsana bilmədiklərini öyrətdi" (əl-Ələq, 1-5). Məhəmməd qorxsa da, Allahın onun dualarını eşitdiyinə, ona peyğəmbərlik verildiyinə ümidi artdı.\nBir müddət sonra daha bir vəhy nazil oldu: "Ey (libasına) bürünmüş (Peyğəmbər)! Qalx (qövmünü küfrə görə Allahın əzabı ilə) qorxut! Öz Rəbbini uca tut! Libasını təmizlə (nəfsini günahlardan pak et)! (Əzaba səbəb olacaq) pis şeylərdən uzaqlaş!" (əl-Müddəssir, 74).\nBu, artıq islamı təbliğ etmək əmri idi. Məhəmmədə peyğəmbərlik verilmişdi. O, İslamı təbliğ etməyə başladı. Arvadı, Xədicə əmisi oğlu Əli, Xədicənin Məhəmmədə bağışladığı, Onun isə azad etdiyi kölə Zeyd və Əbu Bəkr islamı ilk qəbul edənlər oldu.\nBütlərə pərəstiş edən və Kəbədə 360 bütü əzizləyən ərəblər Məhəmmədin peyğəmbərliyinə inanmır, onu məcnun, şair, cinli adlandırır, üstünə çirkab artır, ardıcıllarını incidirdilər. Peyğəmbərliyin beşinci ilində (614-cü il) Məhəmməd ardıcıllarından bir qisminə təqiblərdən yaxa qurtarmaq üçün Həbəşistana hicrət etməyə icazə verdi. Amma qüreyişlər Məhəmmədi incitməkdə davam edirdilər. Bir neçə ildən sonra Xədicə, daha sonra Məhəmmədi himayə edən əmisi Əbu Talib vəfat edirlər. Müsəlmanlara qarşı hücumlar bir az da güclənir. Məhəmməd Kəbədə ikən merac edir, Buraq adlı atın belində Qüdsə seyr etdirilərək oradan göylərə qaldırılır, özündən əvvəlki peyğəmbərlərlə görüşür, Allahın nurunu görür, müsəlmanların gündə beş vaxt namaz qılmaları barədə ilahi əmr alır.\nMəkkəyə ziyarətə gələn bir qrup yəsribli Məhəmmədin peyğəmbərliyini tanıyır və onu himayə edəcəklərinə söz verirlər.\n622-ci ildə Məhəmməd peyğəmbər Yəsribə hicrət edir. Şəhər "Mədinət ən-Nəbi" ("Peyğəmbərin şəhəri") adını alır və sadecə, Mədinə deyə çağrılır. Hicrətdən bilavasitə sonra Məhəmməd peyğəmbərin Mədinədə Əus və Xəzrəc qəbilələrindən çıxmış ənsar müsəlmanlar, Məkkədən köçüb gəlmiş müsəlman mühacirlər, Mədinə yəhudiləri və bütpərəstləri ilə "Mədinə konstitusiyası" deyilən sənəd imzalayır. Müsəlman icması getdikcə güclənir və öz dövlətini qurur. Mədinə islam dövlətinin mərkəzi olur.\nMədinədə müsəlman icmasının çiçəkləndiyini görən məkkəlilər buna son qoymağa çalışırlar. Lakin Allah Bədr döyüşündə müsəlmanlara kömək edir. Ühüd döyüşündə qələbəyə yaxın olan müsəlmanlar qənimət dalınca qaçıb ehtiyatı əldən verdikləri üçün məğlubiyyətə uğrayırlar. Daha bir neçə döyüşdə müsəlmanlar qalib gəlirlər. 630-cu ldə Məkkə müsəlmanlar tərəfindın fəth edilir, Kəbə bütlərdən təmizlənir. Tədricən ətraf qəbilələr də islamı qəbul edirlər. Məhəmməd Mədinəyə qayıdır.632-ci ildə Peyğəmbər Məkkəyə "vida həcci"nə yollanır. Həccin qaydalarını öz ardıcıllarına öyrədir. Həccdən qayıdarkən o özünün məşhur "vida həcci xütbəsi"ni söyləyir, müsəlmanları Allahı bir tutmağa, Ona şərik qoşmamağa, Ona sığınmağa, Ona bəndəlik etməyə çağırır; bildirir ki, insanların canları və malları toxunulmazdır, əmanətə xəyanət edilməməlidir, qan intiqamı və faizlə borc vermək haramdır, kişi və qadınların qarşılıqlı olaraq bir-biri üzərində haqları və məsuliyyətləri vardır, müsəlmanlar Quranın hökmlərinə riayət etsələr heç vaxt yoldan çıxmazlar, bütün insanlar bərabərdir, insanlar arasında fərq yalnız təqvaya- ürəklərindəki Allah qorusuna görədir. Bu vaxt Quranın son ayəsi nazil olur: "Bu gün dininizi sizin üçün tamamladım və sizin üçün bir din olaraq islamı bəyənib seçdim" (əl-Maidə,3). Məhəmməd öhdəsinə qoyulmuş işi başa çatdırmışdı-islamı insanlara təbliğ etmişdi. Ziyarətdən qayıtdıqdan bir müddət sonra Məhəmməd Peyğəmbər 63 yaşında vəfat edir. (Cənnətməkan)\nİSLAM - KƏBƏNİN TƏMİRİ\nElm / Video\nİbrahim Peyğəmbər — Allahın elçisi.


Gürcüstanda qaçırılan 16 yaşlı azərbaycanlı qız tapılıb - MINVAL.INFO\nGürcüstanda qaçırılan 16 yaşlı azərbaycanlı qız tapılıb\nGürcüstanın Laqodexi rayonunun azərbaycanlılar yaşayan Qabal kəndində qaçırılan 16 yaşlı qız tapılıb.\n“Report”un yerli bürosu xəbər verir ki, polis yeniyetməni üç gün ərzində axtarıb. Müəyyən olunub ki, qız evə qayıdarkən bir neçə şəxs tərəfindən evlənmək məqsədilə qaçırılıb.\nHazırda polis bölməsində 21 yaşlı gənc və yeniyetmə qız dindirilir.\nFaktla bağlı istintaq qanunsuz olaraq azadlıqdan məhrum etmə maddəsi üzrə aparılır.\nTarix: 2020/12/24 11:29\nBakının Səbail rayonu, Badamdar qəsəbəsi, 1-ci Yaşayış Massivindəki fərdi yaşayış evlərindən birində 5 nəfərin meyiti tapılıb. “Minval.info”\nXalq artisti Əlibaba Məmmədova ağır itki üz verib.\n“Sədərək” ticarət mərkəzində daha bir faciəvi ölüm\nBakıda fəhlə iş zamanı ölüb. Hadisə Qaradağ rayonu, Lökbatan qəsəbəsində yerləşən ”Sədərək” ticarət mərkəzində qeydə alınıb.\nBakıda qəzaya düşən moped sürücüsü xəstəxanada öldü\nBakıda yol qəzası olub. Bu barədə Daxili İşlər Nazirliyinin (DİN) Mətbuat xidmətindən məlumat verilib.\nBakıda iki milyonluq dələduzluq edən turizm şirkətinin direktoru həbs edilib.\nİki evdən 13 min manatlıq oğurluq edilib\nBakıda evlərdən oğurluq edənlər tutulub.


🥇 ▷ Pulsuz divar kağızları yükləmək üçün bir yer » ✅\nPulsuz divar kağızları yükləmək üçün bir yer\nKompüter və cib telefonu ekranlarını fərdiləşdirmək ehtirası, istehlakçılara çox sayda divar kağızı təklif etmək üçün provayderlər arasında bir döyüşə başladı. İstifadəçi iş masalarının öz şəxsiyyətlərinə bənzər öz və eksklüziv görüntü əldə etmələrini istəyir. Hal-hazırda, pulsuz divar kağızları təklif edən bir sıra veb platformalar mövcuddur.\nDivar kağızı və ya masaüstü, əməliyyat sistemlərinin istifadəçilərinə xidmət etmək üçün istifadə etdiyi masaüstləri üçün istifadə edilən şəkillərdən başqa bir şey deyil. Buradakı bütün nişanlar, menyular və digər faydalı rəqəmsal əşyaların kompüterlərə, kompüterlərə yerləşdiriləcəyi virtual bir yerdir portátiles, tabletlər və smartphones.\nBu divar kağızı və ya divar kağızı İngilis dilində bu ümumiyyətlə ekranın qətnaməsinin ölçüsü olan raster görüntüdür. PC üçün ən çox görülənlər 800 X 600, 1024 X 769 və 1260 X 1024, ümumiyyətlə avtomatik olaraq edilən bir uyğunlaşmadır, çünki cihazı işləyən bir sensor var.\nBazarda divar kağızı varyasyonları çox böyükdür. Bir şey qərar verin Ən yaxşı divar kağızı hər istifadəçinin şəxsi zövqündən asılı olacaq.. Dünyanın, təbiətin, idmançıların, binaların, məşhur sənətçilərin, musiqi qruplarının, cizgi filmlərinin, heyvanların, cazibədar qadınların və kişilərin şəkillərini arasından seçə bilərsiniz … sabit və ya cizgi.\nCanlı divar kağızları üçün proqram\nSaytda cizgi olan sonuncusuna aiddir. Onun böyüklər üçün proqramı tapılır canlı divar kağızları yükləmək üçün proqram seçimləri. Və bu, açıq bir yol göstərən bir tendensiyadır: statik divar kağızları tarixə düşür. Bu canlı divar kağızı tərəfindən təqdim olunan gözəllik və möhtəşəmlik rəqibsizdir.\nPulsuz divar kağızları yükləmək üçün ən yaxşı proqram istifadəçilərinə görə; RainWallpaper, VideoPaper, Maskalar, Divar kağızı Mühərriki, MasaüstüHut və Bionix Divar kağızı. Əvvəlki abzasda təklif olunan bağlantılarda, bu platformaların hər birinin dərin təhlili əldə edə bilərsiniz.\nAndroid və iPhone üçün ən yaxşı tətbiq.\nTapılacaq bütün döyüşlərin anası mükəmməl divar kağızı, sahibinin ən müəyyən şəxsiyyətlərindən və zövqlərindən biri İnternetdə silinir smartphones. Bu mobil cihazda Özelleştirme ən yüksək səviyyəyə çatdı. Evi, örtüyü və digər aksessuarlara əlavə olaraq qarşı tərəf necə fərqlənməyə nail ola bilər? divar kağızı Onlar həyati vacib hesab olunur.\nGörə sistema operativo cihaz, bəzi veb saytlar və ya başqaları yerləşsə də, təklif edənlər var hər iki sistem üçün faydalı məlumat. Bu vəziyyətdə, tətbiqin həm istifadəçilər tərəfindən yüksək qiymətləndirildiyini görürük İOS kimi Androidmisal üçün Zedge, ən populyar smartfonları fərdiləşdirmək üçün tətbiqlərdən biridir. Digər çox maraqlı olanları internetdə tapa bilərsiniz. SizinAppFor, Hər cür mobil tətbiqetmədə ixtisaslaşmış rəqəmsal jurnallar.\nÜçün divar kağızları olan tətbiqdən sistema Android əməliyyatı Walpy, Ret mikrodalğalı və Darkopları qeyd edə bilərik. Öz növbəsində iOS üçün Vellum və Unsplash, hər ikisi də təkliflərində yaxşı və müxtəlif görüntü keyfiyyəti təklif edən tətbiqlər.\nƏn yaxşı onlayn resurs.\nDanışanda divar kağızları üçün onlayn resurs, masaüstü, planşet və ekran arxa planlarını çevirmək üçün mövcud yüz minlərlə planlara istinadlar edilir smartphones hər bir sahibin düşüncə tərzinin və düşüncə tərzinin əyləncəli, möhtəşəm və ya nümayəndəli bir obrazında.\nBaxmayaraq ki, bu halda digər istehlak mallarında olduğu kimi Moda meylləri çox sayda istifadəçinin izlədiyi yolu izləyir. Buna görə, indi payız yeni başladı, öz cihazlarında moda axtaran hər kəs bu tarixlərə xas olan təkrarlanan şəkilləri olan pulsuz bir resurs quraşdırmalıdır.\nTətbiq olunan ümumi tendensiya mümkün olan ən yaradıcı və təsəvvürlü dizaynları tapmaqdır.. Daşıyılan dizayn, vizual effektlər yaradan, daha təəccüblü, daha yaxşı bir dizayndır. Bu dizaynların bəziləri divar kağızı kompüterin yerləşdiyi otağın digər elementləri ilə birləşdirir və buraya keçənlər daxildir.\nÇox heç vaxt üslubdan yayınmayan mənbələr var, bir hissəsi olmağa başlasalar belə. Təbii məkanların, qalaktikaların, şəhərlərin, tanınmış sənət əsərlərinin şəkilləri və fotoşəkilləri, Darth Vader və ya Ölüm Ulduzlarının dəbilqələri, məşhur aktyorlar, idmançılar və musiqiçilər … Bir sözlə, təfsir edilə bilən hər hansı bir görüntü. bu cihazın sahibinin şəxsiyyət məlumatlarını rəsm və ya əks etdirir.


Dekabrda Azərbaycanın dövlət sərhədini pozmuş 35 nəfər saxlanılıb\n[ 13 Yanvar 2015 12:08 ]\nBakı. Rəşad Süleymanov – APA. Ötən ilin dekabr ayında Azərbaycan sərhədçiləri tərəfindən dövlət sərhədini pozduqlarına görə 28 halda 35 nəfər saxlanılıb.\nBu barədə APA-ya Dövlət Sərhəd Xidmətinin (DSX) mətbuat mərkəzindən məlumat verilib.\nSaxlanılanların 20 nəfəri Azərbaycan, 3 nəfəri İran, 3 nəfəri Türkiyə, 3 nəfəri Qırğızıstan, 2 nəfəri Özbəkistan, hər ölkədən bir nəfər olmaqla Qazaxıstan, Rusiya, Gürcüstan və Moldova vətəndaşı olub.\nSərhəd rejim qaydalarını pozarkən yaşıl sərhəddə 5 halda 9 nəfər, Xəzər dənizində 6 halda 9 nəfər saxlanılaraq barələrində müvafiq tədbir görülüb.\nCinayətkarlığa qarşı mübarizə tədbirləri nəticəsində Azərbaycan hüquq-mühafizə orqanları tərəfindən axtarışda olan 252 nəfər aşkarlanaraq aidiyyəti orqanlara təhvil verilib.\nNarkotik vasitələrin qeyri-qanuni dövriyyəsinə qarşı mübarizə tədbirləri nəticəsində 16 halda 28 kiloqram 215 qram narkotik maddənin dövlət sərhədindən keçirilməsinin qarşısı alınıb. Dekabr ayının 6-da Biləsuvar rayonunun Biləsuvar kəndi ərazisində yerləşən sərhəd zastavasının xidməti sahəsində «VAZ-2106» markalı Az 44-BN-668 dövlət qeydiyyat nömrəli avtomobildə Lənkəran rayon sakinləri, 1970-ci il təvəllüdlü Hüseynov Fuad İsmayıl oğlu və 1978-ci il təvəllüdlü Bağırov İlqar Qurban oğlu saxlanılıblar. Avtomobilə baxış zamanı 10 kiloqram tiryək, 1 kiloqram heroin aşkar olunub. Dekabr ayının 14-də İmişli rayonunun Bəhrəmtəpə qəsəbəsi ərazisindəki sərhəd zastavasının xidməti sahəsində 1 ədəd sahibsiz kisədə 7 kiloqram 800 qram marixuana aşkarlanaraq götürülüb. Dekabr ayının 7-də İrandan Azərbaycana gələrkən «Astara» sərhəd nəzarəti məntəqəsində Lənkəran rayon sakini, 1992-ci il təvəllüdlü Qurbanov Emin Tofiq oğlunun bədəninin daxili orqanında gizlətdiyi 111 qram heroin, dekabrın 9-da İrandan Azərbaycana gələrkən «Biləsuvar» sərhəd nəzarəti məntəqəsində Salyan rayon sakinləri, 1983-cü il təvəllüdlü Şahsuvarova Səyyarə Elxan qızının bədəninin daxili orqanında gizlətdiyi 180 qram heroin, 1959-cu il təvəllüdlü Şahsuvarova Fəridə Məmməd qızının bədəninin daxili orqanında gizlətdiyi 259 qram heroin, Bakı şəhər sakini 1987-ci il təvəllüdlü Abdullayev Rasim Elşad oğlunun kəmərinin altında gizlətdiyi 236 qram tiryək aşkar olunaraq götürülüb.\nQaçaqmalçılıq fəaliyyətinə qarşı mübarizə çərçivəsində həyata keçirilmiş tədbirlər nəticəsində 64 halda ümumi dəyəri təqribən 846 min manat olan qaçaqmal, o cümlədən 1 ədəd TOZ-8 markalı tüfəng, 6 ədəd pnevmatik tapança, 20 ədəd pnevmatik patron, 6 ədəd beşbarmaq, 1 ədəd gecəgörmə cihazı, 180 ədəd qabyuyan maşın, 188 ədəd mobil telefon, 36936 ədəd pirotexniki vasitə, 76 ədəd fişəng, 1392 qutu siqaret, müxtəlif növ dərman preparatları, spirtli içki, sənaye və kənd təsərrüfatı malları saxlanılıb.


DGK sədri ABŞ səfiri ilə gömrük əməkdaşlığının inkişafı məsələlərini müzakirə edib\n15 Fevral 2006 19:53 (UTC+04:00)\nDövlət Gömrük Komitəsinin sədri, gömrük xidməti general-leytenantı Aydın Əliyev ABŞ-ın ölkəmizdəki səfiri Rino Harnişi qəbul edib. Trend xəbər veriri ki, görüşdə Azərbaycanla ABŞ arasında mövcud siyasi, iqtisadi, ticarət əlaqələri və ölkələrarası münasibətlərdə xüsusi rolu olan gömrük əməkdaşlığının inkişafı məsələləri müzakirə olunub.\nABŞ-ın Gömrük Xidməti ilə əməkdaşlıq əlaqələrinin xüsusi önəm daşıdığını vurğulayan komitə sədri "Azərbaycan hökuməti ilə ABŞ hökuməti arasında gömrük məsələləri üzrə qarşılıqlı yardım və əməkdaşlıq haqqında" sazişin imzalanmağa hazır olduğunu söyləyib.\nAntiterror koalisiyasının üzvü kimi Azərbaycanın gömrük qurumunun ölkə sərhədlərini dünyanın təhlükəsizliyi naminə daha güclü mühafizə etməsini yüksək dəyərləndirən səfir, kadr hazırlığı, təcrübə mübadiləsi baxımından ölkəsinin Azərbaycanın gömrük xidmətinə hər cür kömək göstərməyə hazır olduğunu diqqətə çatdırıb. Azərbaycandakı iqtisadi inkişaf dinamikasından razılıqla söhbət açan amerikalı diplomat etibarlı tərəfdaş kimi Azərabycanla əməkdaşlığa ABŞ-ın xüsusi önəm verdiyini qeyd edib. Səfir bu sahədə gömrük orqanlarının əməkdaşlığının daha da möhkəmlənəcəyinə əmin olduğunu vurğulayıb.


Məcburi köçkünlər ölkə rəhbərindən imdad diləyirlər - VİDEO\nMəcburi köçkünlər ölkə rəhbərindən imdad diləyirlər VİDEO\n“Faciə odur ki, dunyasını dəyişən Seyidqulu Muradovun dəfnindən bir gün sonra, Elvin və Elçin Əhmədov qardaşları reyestr xidmətindən torpaq sahəsinin onlara məxsus olması barədə saxta çıxarış əldə edirlər”\nAzərbaycan Respublikası ərazisində qaçqın və məcburi köçkünlərə göstərilən dövlət qayğısı çərçivəsində hansı işlər görülüb, nə kimi tədbirlər həyata keçirilib məsələləri, bu gün də öz aktuallığını saxlamaqdadır.\nOnu da qeyd edək ki, qaçqınların və məcburi köçkünlərin sosial müdafiəsi ilə bağlı hüquqi bazanın təkmilləşdirilməsi məqsədilə, indiyə kimi ölkə Prezidenti tərəfindən üstüstə çoxlu sayda fərman və sərəncamlar imzalanmış, Milli Məclis tərəfindən bir neçə qanun lahiyəsi qəbul edilmiş, Nazirlər Kabineti tərəfindən qəbul olunmuş qərar və sərəncamlar da hüquqi əsasını tapmışdır. Azərbaycan Respublikası Prezidentinin 2004-cü il 01 iyul tarixli 298 nömrəli Sərəncamı ilə “Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı” və 2007-ci il 31 oktyabr tarixli 2475 nömrəli Sərəncamı ilə isə, “Dövlət Proqramı”na edilmiş Əlavələr də təsdiq olunmuşdur. Bütün bunların içərisində Azərbaycan Respublikası Prezidentinin 2004-cü il 1 iyul tarixli 298 nömrəli “Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı”nın təsdiq edilməsi haqqında Sərəncamın 2-ci bəndində qeyd olunanlar daha çox diqqəti cəlb edir. Yəni, həmin Sərəncamın 2-ci bəndində qeyd olunur ki, 1992-1998-ci illər ərzində mülkiyyət formasından asılı olmayaraq məcburi köçkünlər müvəqqəti məskunlaşdıqları ictimai binalardan, mənzillərdən, torpaq sahələrindən və digər obyektlərdən o halda çıxarıla bilər ki, onlar öz doğma yurd-yurdlarına qaytarılsın, yaxud da müvəqqəti yaşamaq məqsədilə yeni qəsəbələrə və evlərə köçürülsünlər. Ölkə rəhbəri tərəfindən belə bir Sərəncamın imzalanmasına baxmayaraq, Qubadlı rayonundan məcburi köçkün düşən və 1993-cü ildən Sumqayıt şəhərində məskunlaşan məcburi köçkünlər, artıq xeyli vaxtdır ki, olmazın oyuna salınıblar. Təəssüf hissi il qeyd edək ki, bu gün bir çox vəzifə sahibləri oynanılan oyunlarda baş rolda iştirak edirlər və həmin şəxslərə məxsus əmlakları ələ keçirmək niyyətlərini də ortaya qoyurlar. Belə bir səbəblər üzündən də, Sumqayıt şəhəri 20/21-ci mkr-n ev-777 ünvanda məskunlaşan məcburi köçkün ailələri Cümşüdov Yadulla Fətulla oğlu, Cümşüdova Şəkər Əyyub qızı, Ələkbərova Mələknisə Həmid qızı, Cümşüdov Vüqar Fətulla oğlu, Cümşüdov Bəhlul Fətulla oğlu, həmçinin 40-a yaxın məcburi köçkünlər Azərbaycan Respublikasının prezidenti cənab İlham Əliyevə müraciətlərini ünvanlamağa məcbur olublar. Müraciət müəllifləri bu haqda bir neçə media qurumlarına da ətraflı məlumat veriblər. Onlar 1993-cü ildə Qubadlı rayonu işğal olunduqdan sonra rayondan çıxdıqlarını və Sumqayıt şəhəri 20/21-ci mkr-n ev-777 ünvanda məskunlaşdıqlarını bildirirlər. Bundan əlavə, müraciət müəllifləri bir müddət bundan öncə bir neçə şəxs tərəfindən aldadıldıqlarını və minbir oyuna salındıqlarını da dilə gətirirlər. Onlar onu da iddia edirlər ki, Elvin və Elçin Əhmədov qardaşları, bu gün Sumqayıt şəhəri ərazisində torpaq alveri ilə məşğul olsalar da, bu şəxslər daha çox dələduzluq əməllərinə qol qoymaqla məşğul olurlar. Hətta, onların yüksək çinli vəzifə sahibləri tərəfindən himayə olunmaları, məhz adları hallanan qardaşların şəhər ərazisində “kor atı minib köndələn çapmalarına” da səbəb olur.\nƏdliyyə Nazirliyində yüksək çinli vəzifə sahiblərindən birinin onları himayə etməsi səbəbindən, Sumqayıt İcra Şöbəsinin rəisi Fuad Nəbiyev məcburi köçkünləri illər uzunu əzab-əziyyətlə ərsəyə gətirdikləri evlərdən çıxartmaq təhlükəsi ilə üzüzə qoyub. Onlar ölkə rəhbəri cənab İlham Əliyevdən xahiş edərək bildirirlər ki, “Bu günə kimi haqqımızda çıxarılmış ədalətsiz məhkəmə qətnamələrinin icrasının dayandırılmasında, prosesin yenidən araşdılmasında, həmçinin Ali Məhkəmənin Plenumuna verdiyimiz şikayət məktubumuzun icraata qəbul olunması üçün, bizə lazımi köməkliyinizi göstərəsiniz”. Problemin mahiyyəti ilə bağlı Fuad Nəbiyevin münasibətini öyrəndikdə o, barəsində səsləndirilən ittihamlarla heç cür razı olmadığını bildirərək “Onların kifayət qədər imkanları var və özgəsinin torpaq sahələrini zəbt ediblər” deməklə, məsələyə münasibətini bu cür ifadə etdi. Hətta o, “Məcburi köçkünlərin həmin evlərdən çıxarılmaları barədə çıxarılmış məhkəmə qərarı var və qərar tez bir zamanda icra olunacaq” dedi.\nXeyli müddət bundan öncə yaşananlarla bağlı Beynəlxalq Mətbuat Mərkəzində mətbuat kofransı keçirilən zaman 36 nəfərdən ibarət 6 məcburu köçkün və qacqın ailəsinin belə bir təhlükə ilə üzləşdikləri, hətta geniş ictimaiyyətin diqqətinə də çatdırıldı. Tədbirdə çıxış edən və məcburi köçkün ailə üzvlərindən olan Cümşüdov Yədulla Fətulla oğlu bildirdi ki, “1993-cü ildə erməni təcavüzü nəticəsində Qubadlı rayonun Ballı Qaya kəndindən məcburi köçkün düşdük və ilk əvvəl Sumqayıt şəhərinə pənah gətirdik. Bir müddət şəhərin bağ ərazisi adlanan yerdə, yəni 20/21-ci mkr-n ev-777 ünvanda çadır qurub yaşamaqla məskunlaşmağa başladıq. Hal-hazırda 36 nəfərdən ibarət ailə üzvləri ilə birlikdə qeyd olunan ərazidə yaşayırıq. 1994-cü ildə Seyidqulu Muradov adlı şəxs yaşadığımız əraziyə gələrək, “bu yer 1975-ci ildə mənim olub” desə də, əldə etdiyimiz məlumatlara görə 1985-ci ildə həmin əraziyə dair verilmiş icarə müqavilələrinin müddəti başa çatdığından, icarə müqavilələri ləğv olunur. Biz 1994-cu ildə halal zəhmətimizlə həmin ərazidə evlər tikmişik və 2004-cü ildə Sumaqayıt şəhər bələdiyyəsindən alqı-satqı yolu ilə, yəni hər 6 sot torpaq sahəsinə görə bələdiyyənin büdcəsinə 1(bir) milyon beş yüz min manat rüsum da ödəmişik. Həmçinin bələdiyyə rəhbərliyi ilə 4 nəfər şəxs arasında müqavilə sənədi də imzalanıb”. Yədulla Cümşüdov çıxışı zamanı onu da bildirir ki, “24 il keçəndən sonra Elçin və Elvin Mübarək oğlu Əhmədov qardaşları meydana cıxdılar və “bu yer babamızın olduğundan bizə qaytarmalısınız” deməklə, açıq-aşkar şəkildə saxta iddialarını ortaya da qoydular. Apardığımız araşdırmalar zamanı bəlli oldu ki, bu dələduzların Seyidqulu Muradovla heç bir əlaqəsi yoxdur, sadəcə olaraq onlar Seyidqulu Muradova hədə-qorxu gələrək “sən səsini çıxartma, biz arxamızda duran məmurun köməyi ilə həmin əraziləri köçkünlərdən geri alacağıq və satıb hər birinizin payınızı da verəcəyik” deyirlər. Çox keçmir ki, Seyidqulu Muradov vəfat edir. Ən faciəli hal o olur ki, təqribən 4-5 ay bundan əvvəl dunyasını dəyişən Seyidqulu Muradovun dəfnindən bir gün sonra, həmin qardaşlar reyestr xidmətindən torpaq sahəsinin onlara məxsus olması barədə saxta çıxarış sənədi əldə edirlər. Faciə odur ki, həmin torpaq sahələrinin dələduzluq edən qardaşların adlarına olması barədə ortada hər hansı etibarnamə olmasa da, reyestr xidmətindən qardaşlara saxta çıxarış verilir. Beləliklə, bu mübahisə son anda məhkəmə müstəvisinə çıxarıldı və problemin ədalətli həlli ilə bağlı Sumqayıt şəhər Məhkəməsinə müraciət etdik. Mübahisəli torpaq məsələsi ilə bağlı Sumqayıt şəhər məhkəməsinin hakimi Təranə Mahmudovanın istiraki ilə əraziyə baxış keçirildi və torpaq sahələrinin bizə məxsus olması məhkəmə tərəfindən də təsdiq olundu. Yəni, hakim Təranə Mahmudova qarşı tərəfin iddiasını rədd etdi. Çıxarılmış qərarla razılaşmayan dələduzlar Seyidqulu Muradovun adından apellyasiya sikayəti verdilər. Apellyasiya Məhkəməsinin hakimi Telman Quliyev isə, əraziyə heç bir halda baxış keçirmədən və məhkəmədə köçkünlərin iştirakını təmin etmədən dələduzların xeyrinə qətnamə çıxarır. Belə olan halda biz Sumqayıt Apellyasiya Məhkəməsinin ədalətsiz qətnaməsindən Ali Məhkəməyə kassasiya şikayəti verdik. Həmin vaxtlar işə baxılması hakim Qürbət Əsgərova həvalə olundu və o, işlə tanış olduqdan sonra, birmənali şəkildə bildirdi ki, “Apellyasiya Məhkəməsi düzgün qətnamə çıxarmayıb”. Dələduzlar hakim Qürbət Əsgərovun ədaləti bərpa edəcəyini hiss etdiklərindən və arxalarında duran məmurun (əldə etdiyimiz bəzi məlumatlara görə Ədliyyə Nazirinin müavini general Azər Cəfərov) köməyi ilə məhkəməyə 11 (on bir) gün qalmış Qürbət Əsgərovun prosesdən uzaqlaşdırılmasına nail oldular və işə baxılması Tatyana Qoldmana həvalə olundu. Belə olan halda Ali Məhkəmədə də haqq işi boğuldu və yeni təyin olunan hakim Apellyasiya Məhkəməsinin çıxarmış olduğu qərarı qüvvədə saxladı. Biz Ali Məhkəmənin qərarından Konstitusiya Məhkəməsinə müraciət etsək də, dörd aydan sonra adı çəkilən qurumdan “biz mülki işlərə baxmırıq” deyə cavab verildi və iş materialları geri qaytarıldı. Belə bir səbəblər üzündən də, həmin vaxtlardan qara günlərimiz başladı.\nOnu da bildirim ki, Ədliyyə Nazirliyi, İcra bas idarəsinin rəisi general Nurəddin Mustafayevin əmri ilə, 30 noyabr 2017-ci il tarixdə Sumqayıt səhər icra söbəsinin əməkdaşları məskunlaşdığımız əraziyə gəldilər və “bir neçə günə buranı tərk edin” deyə bizə vaxt verdilər. Baxmayaraq ki, xalqımızın ümummilli lider, mərhum prezidentimiz Heydər Əliyev 1994-1998-ci illər ərzində imzaladığı sərəncamlara görə, məcburi köçkünləri məskunlaşdıqları yerlərdən, hətta şəxsi evlərdən çıxartmaq olmaz deyə sərəncamlar imzalasa da, imzalanmış sərəncamlara əməl etməyən bəzi məmurlar bir az da irəli gedərək, bu gün 36 nəfərdən ibarət 6 məcburi köçkün və qaçqın ailəsinin minbir əzab-əziyyətlə tikdiyi evlərdən çıxartmaq istəyirlər. Bu işdə yalnız bizə ölkə rəhbəri cənab lham Əliyev və 1-ci vitse-prezident Mehriban xanım Əliyeva köməklik göstərə bilərlər. Əks halda onlar yaşadığımız mülkləri ələ keçirməklə, bizə sanki ikinci dəfə didərginlik həyatı yaşatmaq istəyirlər. Biz bu gün olduqca ağır duruma salınmışıq, ona görə 4-cü hakimyyət hesab olunan KİV-nin nnümayəndələrinin köməyindən yararlanmaq istəyirik. İndi istəyirik ki, onlar üzləşdiyimiz problemləri ictimailəşdirsinlər ki, vəziyyətimiz haqda ölkə rəhbəri cənab İlham Əliyev və 1-ci vitse-prezident Mehriban xanım Əliyeva və digər vəzifə sahibləri xəbərdar ola bilsinlər. Bu gün 36 nəfərdən ibarət 6 köçkün ailəsi, qışın belə bir vaxtında kimə üz tutaq, hara çıxaq biz onu bilmirik”.\nBəli, bu 36 nəfərdən ibarət məcburi köçkün ailə üzvlərinin redaksiyamıza ünvanladıqları müraciətdir ki, onlar müraciətlərində ədalətsiz məhkəmə qərarlarına kəskin etirazlarını bildirirlər və problemlərinin ədalətli həlli üçün cənab Prezidentdən və digər səlahiyyət sahibi olanlardan imdad diləyirlər. İnanırıq ki, hər zaman sadə sakinlərin yanında olan, onların problemləri ilə daim maraqlanan və problemlərin ədalətli həlli yöndə vəzifə sahiblərinə lazımi tapşırıqlarını verən, qudurğan məmurlara və onların ərköyün övladlarına qarşı barışmaz mübarizə aparan cənab İlham Əliyev, bu gün də məcburi köçkünlərin haqq səsinə səs verib, onların üz-üzə qaldıqları problemlərin ədalətli həlli üçün vəzifə sahiblərinə müvafiq tapşırıqlarını verəcək. O halda hər kəs ədalətin necə qalib gəlməsinin canlı şahidi olacaq. Araşdirmamiz davam edəcək. Mövzu diqqətimizdədir.


Bir alma, yarım çimdik darçın… – Musteqil.Az – İnformasiya agentliyi\nMüstəqil.az informasiya agentliyi xəbər verir ki,İnsan orqanizmi hər gün 2 litrə yaxın su qəbul etməlidir. Adi suyu içmək istəməyənlər, onu təbii dadlandıra bilər. Bunun üçün suya faydalı meyvənin ləti, qabıqları əlavə edilə bilər.\nPublika.az xəbər veriri ki, almalı suda kofe və çaydakı kimi tonin və kofein olmadığı üçün təzyiqin qəfil artması, bədəndə ödem və ürəyə yük düşməsi baş vermir. Almalı su həzm sistemi, mədə-bağırsağı tənzimləyir, damarları təmizləyir, dərinin rəngini yaxşılaşdırır, gözaltı qaralmalarla mübarizə aparır, arıqladır, qanı zənginləşdirir.\n← “Elə etməliyik ki, ermənilər Azərbaycanda yaşamaq üçün həsrət çəksinlər” – Rasim Musabəyov\nÖzbəkistanda koronavirusa qarşı ilk peyvənd qeydiyyata alındı →\nPaşinyan BU TARİXDƏ istefa verəcək


Arvadının başını kəsən kişi tutuldu -\nArvadının başını kəsən kişi tutuldu - Təfərrüat\nMingəçevir şəhərində amansızlıqla törədilən qətl hadisəsinin bəzi təfərrüatları məlum olub.\nAPA-nın yerli bürosunun xəbərinə görə, yas mərasimində mərhumun bacısı Gülşən bacısına həyat yoldaşı tərəfindən 25 bıçaq zərbəsi vurulduğunu deyib:\n“Kənan bacımın bədənini uşaqlarının gözü qarşısında bıçaqla deşik-deşik edib və sonra balta ilə başını kəsib”.\nO, hadisə zamanı bacısının baldızı və qayınanasının da evdə olduğunu bildirib. Onun sözlərinə görə, bacısının qaynanası Nailə Əzizova uzun illərdi ki, şəhərdə sələmçiliklə məşğul olur:\n“Qayınanası Güneli dəfələrlə ayrı-ayrı adamların evinə göndərərək onlara sələmlə verdiyi pulların faizini yığdırıb. Bacım isə həmişə qayınanasına və ərinə deyirdi ki, haram pul yeməkdən bezmişəm. Onların evində həmişə dava-dalaş olurdu. Öyrəndik ki, dünən bacım sələmlə verilən pulların faizinin yığılması üçün qayınanasının göndərişinə məhəl qoymayıb. Günel daha pul yığmaq üçün heç yerə getməyəcəyini deyib. Bu səbəbdən də onların evində söz-söhbət düşüb və bacım inadından dönmədiyi üçün onu öldürüblər. Mən dünən axşam bacımgilə hal-əhval tutmağa zəng etdim, eşitdim ki, əri, baldızı və qaynanası birlikdə bacımı öldürüblər”.\nAPA-nın yerli bürosunun məlumatına görə, hadisə ötən gecə Mingəçevir şəhərinin Xətai küçəsindəki yaşayış binasında qeydə alınıb. Şəhər sakini Kənan Əzizov qısqanclıq zəminində aralarında baş verən ailə münaqişəsi zamanı həyat yoldaşı Əzizova Günel Yusif qızını bıçaqlayaraq qətlə yetirib.


MATC.AZ: Nuriyev üçün yeni baş məşqçi\nUkraynanın “Kolos” komandasının yeni baş məşqçisi müəyyənləşib. Matc.az xəbər verir ki, Premyer Liqa təmsilçisi Yaroslav Vişnyakla anlaşıb.\nBu barədə klubun rəsmi saytı məlumat yayıb. Lakin tərəflər arasındakı müqavilənin müddəti və digər detalları açıqlanmayıb.\n“Kolos”da Azərbaycan millisinin hücumçusu Anatoli Nuriyev də forma geyinir. Sözügedən komanda cari mövsümə Ruslan Kostışinin rəhbərliyi altında başlamışdı. Lakin uğursuz nəticələrə görə o, avqustun sonunda istefaya göndərilmişdi. Kovalyovka klubunu həmin dövrdən etibarən Sergey Kuznetsov çalışdırırdı.\n“Kolos” hazırda Ukrayna Premyer Liqasında 18 xalla 16 kollektiv arasında 10-cu pillədə qərarlaşıb.\nXatırladaq ki, Nuriyev “Kolos”a bu yay “Minay”dan keçib.


FOX.AZ : Röya “əclaf” axtarır\nBu gün — 8 İyul 2020, 02:29\nRöya “əclaf” axtarır\nRöya "Bir az da sən ağla mənim yerimə" klipinə 50 min avro xərclədiyini deyir. Bahalı kliplər çəkdirən Röyanın bu dəfəki klipinin dəyəri 50 min avrodur.\nFOXnews.az-ın məlumatına görə, müğənni "10-lar" verilişində təkcə işıq və kamera xərclərinin 30 min avro tutduğunu deyib. Klip sözləri Azad İsayevə, musiqisi Nailə Mirməmədliyə aid "Bir az da sən ağla mənim yerimə" mahnısına çəkilir.\nRəna Qulamovanın rejissorluq etdiyi klipi gürcülərdən ibarət yaradıcı heyət çəkir. Gürcüstan şirkətindən olan çəkiliş qrupu indiyədək klip çəkməyib, cizgi fimləri ekranlaşdırırb. Bütün kadrlar ayrı-ayrı kameralar tərəfindən çəkilir. Geyimlər də xüsusi olaraq klip üçün tikilib.\nRöyanın klipdəki tərəf-müqabili gürcülərdən ibarət çəkiliş qrupunun icraçı prodüseridir. Yerli modellərin xarici görünüşünün obraza uyğun olmadığını deyən ifaçı çıxış yolunu klipi çəkən şirkətin icraçı prodüserində tapıb: "Bizim kişi modellərin üzündə bir incəlik var, mənə isə əclaf lazım idi. Yəni mənfi obraza uyğun biri lazım idi".\nFOX.AZ → Şou-biznes → 20.10.2011


Bu, xəstəlik deyil, yoluxucu bir zad da deyil, amma irsən keçə bilir. Bunu dərd eləməyə lüzum yox, hərçənd heç xoşa gəlməyən, insanı günahsız yerə pərt edən, çox pis duruma salan bir azardı, azar. Və bundan heç kəs sığortalanmayıb.\nVladiqafqazdan Tiflisə gedən Gürcüstan hərbi yolu, deyilənə görə, dünyanın ən maraqlı, həm də təhlükəli yollarından biridir. 1873-də - Rus imperiyası Gürcüstan üzərində protektorat haqqında sənəd imzalayanda ruslar həm Vladiqafqaz adlandırdıqları şəhər-qalanın əsasını qoyublar, həm də elə həmin məkanla gürcülərin baş şəhərini birləşdirən əsas yolu çəkməyə başlayıblar. Sıldırım dağlar boyu qıvrılıb gedən, sərt aşırım, qarlı zirvələr, dar keçidlərdən keçən 208 kilometrlik yolun inşaat prosesi düz 16 il çəkib. Ərazinin coğrafi vəziyyətini və dövrün texniki imkanlarını nəzərə alsaq, dəniz səviyyəsindən 2300 metr yüksəklikdə belə bir yol çəkməyin hansı əziyyət hesabına başa gəldiyini təsəvvür etmək çətin olmaz.\n80-ci illərdi. Krımda yazıçıların yaradıcılıq evi var - Koktebel (Göytəpə imiş adı, ruslar elə deyirdilər). Ailəlikcə orada dincəlirik. İki günlük gəmi turuna biletimiz var. Qərib yerdi deyə vaxtından yarım saat tez minmişik gəmiyə. Hələ yola çıxmayan gəmi yerində ləngər vurduqca mən ölüb dirilirəm - gəmi məni tutur. İki günlük səyahət nədi, heç 20 dəqiqə dözə bilmirəm. Bizimkilər belə qərara gəlirlər ki, bu səyahət mənlik deyil, babam da mənə görə gəzintidən imtina edir təbii. Atam-anam - bəxtəvər insanlar üzüb gedirlər.\nElmi dildə bu mərəzin adına kinetoz deyirlər. Dünya əhalisinin düz 30 faizi bu kinetozun əziyyətini çəkir. Adamları maşın tutur. Əslində, baş verən nədir? Niyə kimsə yolu rahat gedir, kimsə də qaytara-qaytara? Əsasən xanımların və uşaqların qənimi olan bu proses insanın vestibulyar aparatındakı qüsurla bağlıdır. Bu zaman bədəndəki hissiyyat orqanları arasında bir növ münaqişə yaranır. Məsələn, maşında gedən insan hiss edir ki, bəlli istiqamətdə bəlli sürətlə hərəkət edir. Əzələ, oynaq və sümüklərdəki reseptorlar isə mərkəzi sinir sisteminə xəbər ötürürlər ki, bəs biz hərəkət zad eləmirik, sakitcə yerimizdə oturub qalmışıq. İki fərqli informasiyanı alan baş beyin çaşıb qalır. İki məlumat arasındakı ziddiyyət orqanizmin müvazinətinə nəzarət edən mərkəzi qıcıqlandırır. Qıcıqlanan mərkəz çıxılmaz vəziyyətə düşüb öz cəza metodlarını tətbiq edir - ürək bulanma, qusma, soyuq tər, baş gicəllənmə. “Məni dolamısan? - deyir orqanizmə, - necə yəni həm hərəkətdəsən, həm də hərəkətsiz, onda tut gəldi, bu da sənin cəzan!” Bəli, tanrının yaratdığı orqanizm insanın yaratdığı maşınlarla “ünsiyyətdə olanda” bəzi adamlarda məhz belə bir hal baş verir.\nTa uşaqlıqdan bu bəladan əziyyət çəkdiyimdən bilirəm ki, yol boyu ölüb dirilməməyin bircə əlacı dərman içməkdir, başqa neyləsəm də, xeyri olmur.\nQafqazın şimal şəhərlərinə iki həftəlik səyahətimiz bitmək üzrədir və biz Gürcüstan hərbi yolu ilə geri qayıdırıq. Yolun gözəlliyindən necə vəcdə gəlirəmsə, xəbərdarlıqsız-filansız “Nazəndə sevgilim”i oxuyuram. Mızıldanmaq yox ha, əməlli başlı oxuyuram. Ardınca gəlir “Sarı gəlin”, sonra “Azərbaycan maralı”. Beşinci mahnını oxuyanda düşünürəm ki sayım, görüm neçə mahnı bilirəm. Düz 48 xalq mahnısını oxuyuram. Maşındakılara rəsmən konsert verirəm, bəyənib bəyənmədikləri umurumda da deyil. Arada kimsə bir söz deyir, məsələn, “dağa bax” - mən “dağlarda döndüm marala” oxuyuram, oyuna girirlər, deyirlər “qatar” - “o qatarın dalınca baxma”, deyirlər “saç” - “saçlarına gül düzüm”. Əl-qərəz, bu minvalla mahnıların sayı 100-ə çatır, mənzil başına çatanda isə yadıma düşür ki, dərman içməyi unutmuşam, amma nə ürəkbulanma, nə maşın tutma - heç ruhum da inciməyib, əksinə, o qədər yüksək ovqatdayam ki.\nBakıya dönüncə o hadisəni araşdırmaq qərarına gəlirəm - elmi əsası var, ya yox? Belə məlum olur ki, mahnı oxumaq - min dərdə dərman imiş. İnsan oxuyanda beynin həzz bildirən hissəsi qıcıqlanır.\nXoşbəxtlik hormonu olan endorfinlər yaranır. Mahnı oxumaq bir bütöv şokolad yemək, yaxud orqazm hiss etmək kimi bir şeydir. İnsan oxuyanda enerjisi artır, süstlük tamamən məhv olur. Mahnı ağ ciyərləri işə salır, qanı oksigenlə zənginləşdirir. Bu zaman stressin səviyyəsi azalır. İnsan özünü güvənli hiss edir. Mahnı oxumaq nəfəs yollarını təmizləyir. Eyni zamanda, mərkəzi sinir sisteminə və beyinə çox müsbət təsir göstərir. Sinir sistemi xəstəliklərinin bir çoxundan məhz mahnı oxumaqla xilas olmaq mümkündür.\nYolda mahnı oxuyanda bu elmi biliklərdən tam məlumatsız idim. Sadəcə, qəlbimdən keçdi, elədim. Siz də qəlbinizin səsini dinləyin. Çox zaman bu səs elmi biliklərin hamısından əhəmiyyətli, önəmli olur. Mahnı oxumaq istəyəndə isə susmayın, mütləq oxuyun. Ruha, elə cana da xeyri var.


Elman Nəsirov: Azərbaycan həm daxili, həm də xarici siyasətdə qarşısına qoyduğu hədəflərə nail olub\n11 Oktyabr 2018 09:03 (UTC+04:00)\nPrezident İlham Əliyev Nazirlər Kabinetinin 2018-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunan iclasında çıxışı zamanı Azərbaycanın 9 ay ərzində həm daxili, həm də xarici siyasətində qazanılmış uğurlar və onu fərqləndirən amillər, qarşıda duran vəzifələr haqqında təhlillər apardı. Bunu Trend-ə açıqlamasında millət vəkili, politoloq Elman Nəsirov deyib.\nE.Nəsirovun sözlərinə görə, 2018-ci il Azərbaycan üçün uğurlu ildir: "Bunu cənab Prezident də çıxışında vurğuladı. Ən önəmlisi odur ki, bu 9 ay ərzində Azərbaycanda sabitlik olub, əhali əmin-amanlıq şəraitində və təhlükəsiz yaşayıb. Qonşu regionlarda və ölkələrdə qorxulu proseslərin getdiyini nəzərə alsaq, Azərbaycanda sabitlik çox ciddi nailiyyətimizdir. Təbii ki, bunun da əsasında Azərbaycan xalqı ilə iqtidarının birliyi dayanır. Bu bizim uğurlarımızın əldə olunmasında əsas amildir. 9 ay ərzində də bütün bu nailiyyətlərin əsasında Azərbaycan əhalisinin sosial rifahı dayanır”.\nMillət vəkili bildirib ki, bu dövrdə Azərbaycanın xarici siyasəti kifayət qədər uğurlu olub: “Bu müddətdə Prezident İlham Əliyev 12 ölkəyə səfər edib. 15 ölkənin dövlət və hökumət başçılarının Azərbaycana səfərləri olub. Bu faktlar Azərbaycanın xarici siyasətinin səmərəliliyinin nəticəsidir. Eyni zamanda, xarici siyasətimizdə Azərbaycanın qonşu ölkələrlə münasibəti xüsusi yer tutur. Biz bu sahəyə də xüsusi önəm veririk. Eyni zamanda Azərbaycanın müsəlman ölkələri ilə əlaqələri inkişaf edir. Azərbaycan bu gün islam həmrəyliyinə çox ciddi töhfələr verən dövlətdir. İslam Əməkdaşlıq Təşkilatı ilə, təşkilata üzv olan ölkələrlə əlaqələrimizi xeyli inkişaf etdirmişik. Azərbaycanın Avropa İttifaqı və NATO ilə əlaqələri inkişaf etdirilib. Avropa İttifaqı ilə bu il imzalanmış "Tərəfdaşlıq prioritetləri" sənədinin isə bir çox üstün cəhətləri var. Xüsusilə də bu sənəddə Ermənistan-Azərbaycan, Dağlıq Qarabağ probleminin Azərbaycanın ərazi bütövlüyü, suverenliyi və sərhədlərinin toxunulmazlığı prinsipi çərçivəsində həll olunması öz əksini tapıb. Eyni zamanda NATO-nun son sammitinin yekun bəyannaməsində də münaqişələrin ərazi bütövlüyü prinsipi çərçivəsində nizamlanması məsələsi öz əksini tapıb”.\nE.Nəsirov deyib ki, Prezident İlham Əliyev hər zaman olduğu kimi, bu dəfə də öz çıxışında Ermənistan-Azərbaycan, Dağlıq Qarabağ münaqişəsi ilə bağlı məsələyə xüsusi diqqət ayırdı:\n“Dövlətimizin başçısı qeyd etdi ki, münaqişə yalnız Azərbaycanın ərazi bütövlüyü çərçivəsində həllini tapmalıdır, heç bir zaman ərazi bütövlüyü məsələsi danışıqlar predmeti olmayıb və olmayacaq da. Cənab Prezident münaqişənin tənzimlənməsi ilə bağlı mövcud formata diqqət ayırdı. Qeyd etdi ki, danışıqlar yalnız Azərbaycan və Ermənistan rəhbərliyi arasında aparılmalıdır. Bu da təsadüfi deyil, çünki Ermənistanın yeni rəhbərliyi israrlı idi ki, danışıqlarda Azərbaycanın işğal olunmuş ərazilərində yaradılmış qondarma rejim də tərəf kimi çıxış eləsin. Halbuki Azərbaycanın Dağlıq Qarabağla bağlı heç bir ərazi iddiası yoxdur, çünki Dağlıq Qarabağ Azərbaycanın əzəli, hüquqi və tarixi torpaqlarıdır. İddia Ermənistanındır və bu ölkə hələ də işğalçılıq siyasətini həyata keçirir. Prezident İlham Əliyev bu məsələdə qətiyyətli mövqeyini ortaya qoydu”.\nPolitoloq qeyd edib ki, 9 ayın yekunları bunu deməyə əsas verir ki, Azərbaycanın həm daxili, həm də xarici siyasətdə qarşısına qoyduğu hədəflərə nail olunub.\nİqtisadiyyat 20 İyul 09:35\nSiyasət 19 İyul 09:36\nCəmiyyət 17 İyul 13:56\nSiyasət 17 İyul 08:34\nİqtisadiyyat 13 İyul 16:55


Londonda parlamentin qarşısında abidə dayanıb. Tosqun, bir qədər yöndəmsiz adam enli paltoda, əl ağacına söykənərək gəlib gedənlərə qaşqabaqla baxır. Abidədə nə titul, nə də yazı var. Cəmi bir söz - «Çörçill» yazılıb. 25 yaşından siyasi yola çıxmış Çörçill düz yarım əsr İngilis krallığının dövlət həyatında iştirak edərək, XX əsrin gedişində görkəmli, həlledici fiqur olub.\n130 nəfərlik buraxılış sinfində 20-ci olmaq bir o qədər də pis nailiyyət sayılmır. Hərbi məktəbin ilyarım olması da Uinstonu qane eləyirdi, axı o, müharibəyə tələsirdi. Hərbi məktəbi ölüm-zülümlə qurtaran Uinni bu barədə çox sevinə bilmədi, çünki bu ərəfədə atası 45 yaşında vəfat etdi. Atasının siyasi karyerasında buraxdığı səhvləri düzəlməkçün tale ona atasının ömrünün iki mislini bəxş elədi - düz 90 il…\nUinston Çörçill,Winston Leonard Spencer-ChurchillKaryerasının yüksəlişi üçün cavan zabitə müharibəyə getmək lazım idi. Yalnız Kubada ispanlar yerli inqilabçılarla vuruşurdu. Ailəsinin maddi durumuna uyğun olaraq Uinston əlavə qazancın qeydinə qalmalydı. Ona görə də o, London qəzetləriylə danışıb müharibəyə hərbi müxbir simasında yollandı. Hər reportaja görə ona 10 funt vəd vermişdilər. 120 funt sterlinq illik gəliri olan zabit üçün bu, çox böyuk məbləğ sayılırdı. Çörçillin döyüş meydanından yazdığı reportajlarda hadisələrin təsvirindən daha çox özünü gözə soxma, lovğalıq vardı. Vətənə qayıdandan sonra o, artıq kubar cəmiyyətinin qaymaqlarından idi, onu naharlara, çağırırdılar və Uels şahzadəsi kimi nüfuzlu dostları əmələ gəlmişdi.\n1965-ci ildə Londonun 90 il əvvəl Malboro klanının uşağının dünyaya gəlməsini yazan həmən «Tayms» qəzeti elan verdi ki, ser Çörçill dünyasını dəyişib. «Silindrli adam»ı İngiltərə krallara layiq təntənəylə yola saldı. Vestminster abbatlığından yerdən götürülmüş tabut Temza çayına qədər ötürülərək ingilis bayrağı altında hərbi gəmiyə qaldırıldı. Onu son mənzilə yola salan minlərlə insan artıq anlayırdı ki, İngiltərə böyük imperiyadan adi dövlətə çevrilir...\nTarix: 30.11.2014 / 19:30 Müəllif: Aziza Baxılıb: 303\tBölmə: Müxtəlif\nintimi görünməyin yolları for Women Yay gününün xəzan yarpaqları film 1986 çimmək Eyni süfrə arxasında spirtli içki içənlərlə yemək Her Wey Yarim Qaldi Fridrix Nitsşedən tərcümələr AMOKO Yuxuda At görmək Sekspatoloq Yuxuda Meymun görmək Yuxuda Ləvazimat qaşıq görmək Gözəlliyin zirvəsi Elif Şafakdan sitatlar Ebru Gündeş petux Unutma Ki Mətbəxdə Yararsızdır deyə atdığımız tullantıların Sınıqqala məscidi İbrahim surəsi necə edənsən Kef Damaqda Olan Qizin Sonu OGLAN VE QIZ AILE QURMAQ ISTEYENLER Yuxuda Sinə döş görmək menim huquqlarim nece qorunur papuqay adi yuxuda nisanlini gormek cinsiyetde axinti penis boyuden Palıd ağacı Vaginal deliyi nece kiciltmek olar Umutlarimi ARIQLAMA DERMAN ADI prostata xeyirli qidalar üzərinə SIXLIĞI alqayit gecikdin qatara yandi biletin mp3 Deyirlər ki hakimlik MEN ITIRDIMSEN QAZANDIN Ölüm Vaxtı Gelen Ses başlıca Jordan Qalland Dəlixanada Məmməd Aslan BÜKMƏYƏDİ Ewweklik Eledim Tenha Xanima Gece OxusuGulumseyen Qiz10dekabr Sen Bu EshQe Yarashmadin


Siyasətin karikaturasına çevrilən - Paşinyan - "Fədai" qəzeti\nHəyat yoldaşının Nikol Paşinyanı sosial şəbəkədə müdafiə etmək cəhdi əks effekt verib.\nSfera.az xəbər verir ki, Ermənistanın baş naziri Nikol Paşinyanın həyat yoldaşı Anna Akopyan sosial media hesabında paylaşdığı status erməni izləyicilərinin gülüş obyektinə çevrilib.\nO həyat yoldaşının apardığı uğursuz siyasət nəticəsində, Ermənistan ordusunun itkilərini ört-basdır etmək üçün xalqa bu cür müraciət edib: «Əziz erməni kişiləri, cəbhəyə doğru tələsin. Dünyaya ermənilərin nələrə qadir olduğunu göstərməyin vaxtı çatıb”.\nBu statusa çoxlu sayda bəyənmələr gəlsə də, təhqir dolu şərhlər də yazılıb. Hətta şərhlərə Nikola aid karikaturalar da atılıb.\nBu cür təhqirlərlə öz aqressiyasını bildirən xeyli sayda erməni Paşinyanın özünün və komandasının ön cəbhədə olmasını vacib sayıblar.\n2.Ermənilərdən Paşinyana sərt sual — «Niyə özün döyüşmürsən?»\nErmənistan Baş naziri Nikol Paşinyanın öz «Facebook» səhifəsində güclü Azərbaycan ordusunun qarşısında dayanmaq üçün təklif etdiyi fəaliyyət planı ermənilər tərəfindən qəzəblə qarşılanıb.\nTeleqraf.com xəbər verir ki, Paşinyanın planı aşağıdakı kimidir.\nBu cür bəsit, ibtidai düşüncədən doğan «hərbi plan» Paşinyanın doğrudan da, düşük «zəka» sahibi olduğunu təsdiq etdi.\nErmənilərin Paşinyanın bu planına reaksiyası belə olub.\n«İndiki məqamda qələbə qazanmaq üçün 6 addım kifayətdirsə, o zaman buyurun, ilk addımı elə siz atın. Bəsdir bizləri öldürdüz! Əli silah tuta bilməyən insanları ölümə göndərirsiz! Özünüz gedin savaşın. Biz hamımız vətənimizi sevirik, amma siz bizləri düşünmürsüz, ölümə göndərirsiz!» — deyə şərhlərdə qeyd olunub.


Qubanın üç kəndinin su təchizatı sistemi yaxşılaşdırılıb - FOTO | Report.az\nQubanın üç kəndinin su təchizatı sistemi yaxşılaşdırılıb - FOTO\nQubanın üç kəndinin su təchizatı sistemi yaxşılaşdırılıb - FOTO Quba rayonunun Talabı kəndində su təchizatı sisteminin yaxşılaşdırılması layihəsinin icrası yekunlaşıb və avqustun 28-də açılış mərasimi keçirilib.\n28 Avqust , 2019 13:26\n"Quba rayonunun Talabı kəndində su təchizatı sisteminin yaxşılaşdırılması" layihəsinin icrası yekunlaşıb və avqustun 28-də açılış mərasimi keçirilib.\n"Report"un Şimal bürosunun məlumatına görə, layihə “Gənc Mühasiblər” İctimai Birliyi və Yaponiyanın Azərbaycandakı səfirliyinin “Ot kökləri və insan təhlükəsizliyi qrant yardımı” proqramı çərçivəsində həyata keçirilib.\nÜç ay müddətində icra edilən layihə çərçivəsində Talabı kəndində 200 metr dərinlikdə artezian su quyusu qazılıb, yeni transformator alınıb, elektrik xətləri yenilənib. Eyni zamanda əhalinin içməli suya davamlı tələbatını təmin edə bilmək üçün 2 ədəd 24 tonluq su çənləri qurulub. Bundan başqa, kəndin girəcəyində 5 çıxışı olan su bulağı tikilib və kəndin müxtəlif nöqtələrində su çıxışları qoyulub. Layihədən, ümumilikdə, 400 nəfərə yaxın kənd sakininin, həmçinin qonşu Xaroşa və Töhmər kənd sakinlərinin faydalanması nəzərdə tutulub.\nTədbirdə Quba Rayon İcra Hakimiyyətinin başçısı Ziyəddin Əliyev, millət vəkili Vahid Əhmədov, Yaponiyanın Azərbaycandakı fövqəladə və səlahiyyətli səfiri Teruyuki Katori, "Gənc Mühasiblər" İctimai Birliyinin sədri Solmaz Əliyeva və kənd sakinləri qatılıblar.\nSonda layihəni Quba rayonunun Talabı kəndində həyata keçirdiyinə görə Yaponiya hökümətinə təşəkkür edilib.\nİngilis versiyası FotoWater supply of three Guba villages improved - PHOTO\nRus versiyası FotoУлучшено водоснабжение трех губинских сел - ФOTO


Rusiya ilə əlaqələr Gürcüstanın ərazilərinin azad edilməsindən sonra bərpa oluna bilər – deputat Georgi Qabaşvili\n9 Dekabr 2009 18:17 (UTC+04:00)\nGürcüstan, Tbilisi, 09 dekabr / Trend , müxbir N.Kirsxaliya/\nRusiya ilə əlaqələrin həqiqi bərpası ancaq Gürcüstan ərazilərinin azad edilməsindən sonra mümkündür. Bu bəyanatı parlament çoxluğunun liderlərindən biri olan Georgi Qabaşvili RF Prezidenti Dmirti Medvedevin çıxışını şərh edərək hazırlayıb.\n"Rusiya ilə əlaqələrin həqiqi yaxınlaşması və bərpası bizim də maraqlarımıza daxildir, lakin bu, yalnız ərazilərimizin azad edilməsindən sonra baş verəcək. Lakin indi, Gürcüstan torpaqlarının işğalı prosesi davam etdiyi bir vaxtda yeni əlaqələr barədə danışmaq mümkün deyil", - Qabaşvili bildirib.\nOnun sözlərinə görə, əgər Rusiya hökumətinin Gürcüstana yanaşması dəyişərsə, bu zaman yeni əlaqələrdən danışmaq olar.\nGürcüstan-Rusiya sərhədində yerləşən "Yuxarı Lars" nəzarət-keçid məntəqəsinin açılışına gəlincə, Qabaşvili deyib ki, bu, Gürcüstan vətəndaşlarının maraqlarına daxildir və Gürcüstan hökumətinin nəzarəti altında həyata keçiriləcək.


"İki gözümü və sağ qolumu dirsəkdən yuxarı itirdim…" » www.tezadlar.az\n"İki gözümü və sağ qolumu dirsəkdən yuxarı itirdim…"\nMinaya düşərək gözlərini itirən hərbçimiz prezidentdən və birinci vitse-prezidentdən kömək istədi\nSilahlı Qüvvələrimizin giziri Əbdürrəhmənov Nəzər Firuddin oğlu gözünün əməliyyat olunaraq işıqlı dünyaya qovuşması üçün prezidentdən və birinci vitse-prezidentdən kömək istəyir.\nÜzləşdiyi problemlə bağlı əməkdaşımıza danışan veteran bunları deyib: “1988-ci ildə Xaçmaz rayonunda anadan olmuşam. Hərbi xidmətdən sonra hərbi məktəbi bitirib Silahlı Qüvvələrimizdə gizir kimi xidmətə başladım. 2015-ci il avqustun 13-də cəbhənin Goranboy rayonu istiqamətində döyüş tapşırığını yerinə yetirərkən minaya düşdüm.\nHadisə nəticəsində iki gözümü və sağ qolumu dirsəkdən yuxarı itirdim. Sol gözüm, ümumiyyətlə, yerindən çıxdı. Sağ gözüm isə yerində olsa da, görmürəm. Azərbaycanda əməliyyat olunaraq görmə şansım yoxdur. 2016-cı ildə Türkiyədə oldum. Orada mənə dedilər ki, Amerika Birləşmiş Ştatlarında əməliyyatım mümkündür. Sağ gözüm əməliyyat olunmalıdır, yox, əgər əməliyyatdan sonra görməsəm, yerinə göz yerləşdiriləcək. Bunun üçün isə əməliyyata 150 min ABŞ dolları lazımdır. Ailəliyəm, bir övladım. İşıqlı dünyaya qovuşmaq üçün prezidentimiz cənab İlham Əliyevdən və I vitse-prezident Mehriban xanım Əliyevadan kömək istəyirəm”.


Atam ustadır. Ev tikir. Yaxşı sənətkardır, əlləri qızıldır deyirlər. Boş vaxtı olmur. Axşamlar evə gələndə çox az danışır bizimlə. Yorğun baxışlarıyla sanki başımızı sığallayıb – yaxşı oxuyun, – deyib divanda yayxanır, televizorun pultunu götürüb bir neçə kanala dəyişir. Özü üçün maraqlı nəsə tapıb gözünü yumur. Elə orada yuxuya gedir. Çox da səssiz yatmağı var. Anam çay gətirəndə hamımız bir-birimizə, sonra da atamın yatmış çöhrəsinə baxıb gülümsəyir, yenidən öz dərsimizlə məşğul oluruq…\nNeçə vaxt idi ki, atam evə gəlmirdi. Anam deyirdi ki, hansısa başqa kənddə iş götürüb. Amma anamın gizli-gizli ağlamağından bilirdim ki, atam hansısa kənddə yox, müharibədədir. Qonşumuz Sevil xalanın oğlu şəhid olanda bizə də xeyli adam gəlirdi. Anama təsəlli verib gedirdilər…\nAd günümdən dörd gün əvvəl lap çox adam gəldi evimizə. Şəhərdən əmim də gəlmişdi. Daha bizdən də heç nə gizlətmirdilər. Atam müharibədə yaralanmışdı. Yadımızdan çıxdı, bu il ad günümü keçirmədik. Böyük qardaşımın gələn ay 10 yaşı tamam olacaq. Atam deyir ikinizin ad gününü bir yerdə qeyd edərik.\nHə, tamam yadımdan çıxmışdı. Atam keçən həftə qayıdıb. Maşından düşəndə gördüm ki, gözləri sarğılıdır. Qolları da balacalaşıb. Əmim qoluna girib gətirdi evə. Divanda oturandan sonra adımı çəkdi. Mən də qaçıb üstünə atıldım. Saçlarımı öpüb çoxlu-çoxlu qoxuladı.\nSonra adamlar gəldi. Heç tanımadıqlarım da var idi içlərində. Axşama qədər hamısı getdi. Evə sakitlik çökmüşdü. Atam televizoru yandırmağımı istədi. Mən də pultu götürüb oturdum yanında. Bir neçə kanala çevirib, – hansında qalsın – deyə soruşdum. Cavab vermədi. Deyəsən yatmışdı. Bundan sonra atam üçün kanalları mən dəyişəcəm. Axı o əllərini müharibədə – Qarabağda qoyub gəlib…\nPrevious Tarix yazanlara qayğı göstərmək dövlətin əsas vəzifəsidir\nNext Nazlının yeni uğuru


P&G reklam sanksiyası və ya ölkə TV-lərin vəziyyəti… | İlkin Manafov\nP&G reklam sanksiyası və ya ölkə TV-lərin vəziyyəti…\nBugünlərdə çoxlarımızında xəbəri olduğu kimi, dünyanın ən böyük reklam verici şirkəti olan P&G ölkəmizdə düüüz 2,1 mln. manat cərimə sanksiyası aldı. Başqa sözlə desək Procter and Gamble şirkəti yaxın 3 ay ərzində sözü gedən məbləği dövlət büdcəsinə maliyyə cəriməsi kimi ödəməlidir. Səbəb? Səbəb çox sadədir… amerikan dostlarımız öz reklamlarında “aşırı” dərəcədə “reklamdan” istifadə ediblər. Mən bu yazıda Sizinlə sözün gedən məsələ barədə fikirlərimi paylaşmaq istəyirəm. Məsələyə bir-az fərqli aspektdən baxaq…\nİlk əvvəl qeyd edim ki, P&G şirkəti brend idarəetmənin “atası” hesab edilir və nəyin ki, Azərbaycan dünyada marketinq ekspertlərinin bir çoxu bu şirkətdən nümunələr gətirir. Dünyadan ilk ticari brend yaradan şirkət (İvory) bugünə qədər marketinqdə, brend idarəetməyə ciddi investitsiya yatıran şirkətlərin başında dayanır. Belə şirkətlərə qarşı sərt qərarlar çıxarmaq uzunmüddətli perspektivdə ölkə iqtisadiyyatı üçün xeyr verməz… düzdür biz, P&G sanksiya verərək direktiv üsullarla dövlət büdcəsinə əlavə 2-3 mln. cəlb edə bilərik, amma Mirşahinində dediyi kimi, bu pulu amerikan dostlarımız yenə bizim ölkəyə xərcləmək istədiyi hansısa büdcədən kənarlaşdıracaq.\nƏziz oxucu, gəlin bu anda televiziyalarımızın TOP reytinqli verilişlərinə baxaq. Hər nə qədərdə gülməli olsada bir o qədər açınacaqlı səhnə qarşımıza çıxır. Bugün reytinqli verilişlərin 99% əyləncə, şou kimi motivlərin başında durur. Əgər bir vaxtlar ölkə əhalisi “Поле Чудес”, “Что, Где, Когда”, “КВН” kimi verilişlərə həsədlə gözləyirdisə, bugün onun yerinə “Səni axtarır”, “kiminsə… cümə axşamı”, “hansısa qadının sirlərinə həsr edilən” seriallar keçib. Çox təəsüf ki, Televiziya cəmiyyətin güzgüsüdür. Çox təəsüf ki, bizim baxdığımız verilişlər bizim nəyin ki, bugün, gələcək dünya görüşümüzü təyin edir.\nDeyə bilərsiniz ki, bu söhbətin reklama nə aidiyyatı var?! Cavabım – Bir-başa var. Bugün qlobal şirkətlər öz reklam büdcələrini məhz “Səni axtarıramlara” qoyur. Heç bir qlobal şirkət bizim milli adətlərimizlə, bizim mentalitetlə, bizim gənclərin təhsillənməsi ilə maraqlanmır. Onlar üçün bu lazımsızdır. Əvəzində onlar sistemli şəkildə öz pullarını “Səni axtarıramlara”, “Oyy Zaurlara” qoyur. Nəticədə intelektual üçurum dahada dərinləşir.\nSəbəb çox sadədir… ATV kimi şou veriliş etməsən… sənə baxan olmayacaq. Sənə baxan olmasa, sənə pul verən olmayacaq. Reklamsız TV-in necə gəliri ola bilər? Deməli TV məcbur olacaq bir daha “düşük” verilişlər düzəldəcək. Savadlı, bilikli kadrlar (aparıcılar, rejisorlar) düşük verilişlər düzəldəcək… savadsızlar durub “intelektual” nesə hazırlayacaq. Nəticədə intelektual verilişlərin keyfiyyəti aşağı düşəcək və biz yenədə boş-boş verilişlərə baxaceyik və s…\nDeyə bilərsiniz ki, bəs hardan Siz bilirsiniz ki, insanlar məhz filan-filan verilişlərə baxır?! Dəhşətli məsələ burasıdandır ki, bu sualların cavabıda əslində heç kim tərəfindən nəticəsi inanılmayan hansısa xarici, daha doğrusu P&G yerlisi olan amerikan şirkəti tərəfindən hazırlanır. Bilirsiz necə? Da deyim də…\nDüşünün ki, bu amerikanlar bizim ölkədə guya ki… 400-500 ailənin evinə aparatlar qoyublar. Bu adamlar evdə televizora baxdıqları zaman, sistem avtomotik olaraq göstərir ki, hal-hazırda o 400 nəfərin neçəsi, hansı kanala baxır. İndi hazır olun… Bu 400 nəfər yalnız və yalnız evlərində “dədə-baba” antennası var. Kabel televizilarından istifadə burdada nəzərə alınmır.\nP&G-ər, Unileverlər, Coca-Colalar həmin sözü gedən amerikan şirkətinin ala-yarımçıq hazırladığı reytinqlər əsasında reklam yerləşdirirlər. Bu reytinqlərin nə dərəcədə doğru və ya yalnız hazırlanması üçün… qalır bir Qurban olduğumuzun payına…\nDaha dəhşətlisi bu yaxınlarda həmin amerikan şirkətinin Türkiyyə ofisində gələcək həftələr üçün TV reytinqlər çıxdı… düşünün ki, dostlarımız o qədər operativ işləyirlərmiş ki, hələ efirə getməyən verilişin belə reytinqini hazırlamış emişlər. İndi bu Türkiyyədə belədirsə… gör Azərbaycanımızda… neysə… bu başqa mövzudur.\nBiz heç bir şəkildə demirik ki, reytinqlər tam yalandır… və ya reytinqlərə baxmaq lazım deyil. Yox. Qətiyyən yox. Bir şeyin ki, alternativi yoxdur, deməli biz buna inanmalıyıq. Sadəcə düşünürəm ki, bu reytinqlərlə yanaşı ölkəmizdə ictimai reytinqlərdə olmalıdır. Axı TV-ə dördüncü hakimiyyətdir. Axı hakimiyyəti yalnız maliyyənin, biznesin əlinə vermək olmaz. Bəlkə, hər kanal üçün rəsmi şəkildə gündə minimum 2-3-4 saat intelektual, öyrədici, milli adət-ənələrimizi daşıyacaq verilişlər tətbiq edilsin. Təkrar edirəm TV qorxulu silahdır…\nReytinqlərə gəldikdə… rəhmətlik Rəhim müəllimin çox gözəl sözü var edi: “Borşun dadını bilmək üçün butün qazana yemək lazım deyil, borşdan bir qaşıq dadıb, ümumi yeməyin dadını bilmək olar”. Eləcədə bəlkədə bu 400 ailəni müşahidə edib, ümumi respublakada olan TV vəziyyət haqqında fikir yürütmək olar. Amma bununla yanaşı mütləq və mütləq ölkəmizdə ictimai reytinqlərdə olmalıdır və P&G kimi şirkətlərə hansısa maliyyə sanksiyası verməkdəndə, İctimai reytinqi yüksək olan verilişlərdə sponsor olmasını tələb etmək olar. Düşünürəm ki, televiziya mütləq qaydada daha üst səviyyədə nəzarətə alınmalıdır. Yoxsa… “Səni, məni axtaranlar” olan verilişlər bizim axrımıza çıxacaq…\nKreativliyin dörd formulu\nSatış kampaniyalarının effektviliyi haqqında\nTV sponsorluq barədə\nPrevious PostŞahmat dərsləri…\nNext PostZəif bazarlarda liderlik & Böyük bazarlarda iştirak\nFuad Suleymanov 2014/11/12 at 05:17\t - Reply\nMeqale ucun tesekkurler, Tv-nin bugunu olduqca aktual meseledi, televiziyanin cemiyyetin guzgusu olmasi ve televiziyaya ust seviyyede nezaretin olmadigi fikirlerinizle razi deyilem.Bugun ust seviyyede televiziyalara cemiyyeti (bozbasvari,yungul cemiyyet) formalasdirma tapsirigi verilib desek daha dogru olar.


RETROSPEKTİVA – Mübariz İbrahimovun obrazını mozaikada işləmək istəyən ƏMİRXAN MƏMMƏDVƏLİYEV 1905.az\n–Bəs bu sənətə harada yiyələnmisiniz?\n– Mən 1966-1970-ci illərdə Ə.Əzimzadə adına Rəssamlıq Məktəbində, 1970-1976-cı illərdə isə indiki Azərbaycan Memarlıq və İnşaat Universitetində memar ixtisası üzrə təhsil almışam. Azərbaycan Rəssamlar İttifaqının nəzdindəki bədii-yaradıcılıq kombinatında işləyərkən bu sənətə meyl salmışam.\nƏN MİQYASLI İŞLƏRİMDƏN BİRİ RUSİYADADIR\n– Azərbaycanda və onun hüdudlarından kənardakı ən miqyaslı işləriniz hansılardır?\n– Azərbaycanın bir çox rayonlarında işlərim var. Ən miqyaslı işlərimdən biri Rusiyadadır. Məlumdur ki, o vaxt hər respublika bu dəmir yolu magistralı üzərində bir qəsəbə inşa edirdi. 1986-cı ildə Azərbaycan da Ulkan qəsəbəsini tikirdi. Orada məktəbin, uşaq bağçasının divarlarında, ticarət mərkəzində mənim işlərim var. Ən böyük işim isə Heydər Əliyev adına İdman-Konsert Kompleksində, ümumi sahəsi 1500 kvadrat metr olan dairəvi divardakı mozaikadır. Gəncədə Mirzə Şəfi Vazeh və Mirzə Fətəli Axundovun birgə rəsmini mozaikada hazırlamışam.\nƏMƏK KİTABÇAM İNDİYƏ KİMİ KOMBİNATDADIR\n– Sovet hökuməti süqut edənədək Rəssamlar İttifaqının kombinatında çalışmısınız. İndiyə bağlanmış olar kombinat.\n– Kombinat hələ bağlanmayıb. Amma fəaliyyəti yox dərəcəsindədir. Əmək kitabçam indiyə kimi kombinatdadır.\n– Kombinatın fəaliyyəti neçənci ildən sonra məhdudlaşdı?\n– Qorbaçovun hakimiyyəti illərində. Həmin dövrdə demək olar ki, kombinatın fəaliyyəti yarıbayarı iflic oldu. Halbuki əvvəllər orada heykəllər, zərgərlik məmulatları, xalçalar, müxtəlif suvenirlər hazırlanırdı.\n– Bazar iqtisadiyyatı dövründə yaşadığımızı deyirlər. İmkanlı adamlar mozaika ilə bağlı sifarişlər verirlərmi?\n– Hərdən olur. Sadəcə olaraq indiki dövrün çətinliyi ondadır ki, mozaika sifariş vermək istəyənlər hara müraciət etmək lazım gəldiyini bilmirlər. Əvvəllər kombinata sifariş verilirdi, müqavilə bağlanır və bundan sonra işə başlanırdı. Düzdür, indi mozaika ilə məşğul olan sexlər var. Amma həmin sexlərdə peşəkarlar, bu sahə üzrə təhsil alan adamlar yoxdur. Əsasən “şablon” işlər görürlər.\n– Mozaika dedikdə birinci növbədə “Nizami” metrostansiyasının interyeri yada düşür. Bəs həmin iş kimindir?\n– Əsər Mikayıl Abdullayevindir. Amma mozaikanı o vaxt Leninqraddan gələn ustalar yığdılar.\n– İndi mozaikaya marağın azalması nə ilə bağlıdır?\n– Əvvəla texnologiyalar dəyişib. Əvvəllər daşı bir-bir qoyub, rəsmi çəkirdik. Buna klassik mozaika deyirlər. İndi əsasən kvadratşəkilli şüşə elementlərindən istifadə olunur. Onunla da ancaq düz xətlər yığmaq olar. Hansısa bir maili cizgi çəkmək istəyəndə həmin effekti vermir. İndi demək olar ki, daşla bir-bir mozaika yığan yoxdur.\nAĞDAMDA ÇÖRƏK MUZEYİNİN FASADINDA MOZAİKA İŞLƏMİŞDİM\n– Əgər Qarabağ mövzusu ilə bağlı mozaika hazırlamaq lazım gələrsə, əsasən hansı obrazı seçərdiniz?\n– Qarabağda, Ağdamda Çörək müzeyinin fasadında mozaika işləmişdim. Bir neçə il əvvəl televiziyada mərminin həmin muzeyin bir hissəsini, o cümlədən də mozaikanın yarısını dağıtdığını görəndə çox sarsıldım. Nədənsə Qarabağ deyəndə ilk növbədə məhz Ağdam yadıma düşür. O ki, qaldı obraza, Azərbaycanın Milli Qəhrəmanı Mübariz İbrahimovun obrazını mozaikada işləmək mənim arzumdur.\n– İnşallah gerçəkləşər arzunuz.


Respublica News - Prezident İlham Əliyev ATƏT-in fəaliyyətdə olan sədrinin başçılıq etdiyi nümayəndə heyətini qəbul edib\nÇərşənbə axşamı, 16 Mart 2021 09:45\nAZƏRTAC xəbər verir ki, əvvəlcə Prezident İlham Əliyevlə ATƏT-in fəaliyyətdə olan sədri Ann Lindenin təkbətək görüşü oldu.\n–Xoş gəlmisiniz, xanım nazir. Sizi görməyə çox şadam. Bizim təkbətək danışmaq imkanımız oldu, indi isə nümayəndə heyətlərinin iştirakı ilə görüşürük. Sizin səfərinizə böyük əhəmiyyət veririk. ATƏT Ermənistanla Azərbaycan arasındakı münaqişənin həllinə birbaşa cəlb olunmuş təşkilatdır. Beləliklə, indi münaqişə artıq tarixə qovuşub və biz gələcəyə baxmalıyıq. Bu gün sizinlə gələcək işlərin necə qurulması ilə bağlı fikirlərimizi müzakirə etdik. Düşünürəm ki, müharibədən sonra ötən 4 ay artıq hər iki tərəfin səhifəni bağlamaq və diqqəti gələcəyə yönəltmək iradəsini nümayiş etdirir. Bu, çox mühümdür.\n–Çox sağ olun. Məni qəbul etdiyiniz üçün təşəkkür edirəm. Bakıya belə uzun müddətdən sonra qayıtmaq sevindirici haldır. Təəssüf edirəm ki, payızda gələ bilməmişəm. Çünki hökumətimiz həmin vaxt uçuşların həyata keçirilməsinin təhlükəli olduğunu hesab etmişdir və bu səbəbdən mən gələ bilməmişdim. Lakin indi mən buradayam. Bildiyiniz kimi, ATƏT-in sədri olaraq bizim əsas prioritetimiz Avropada təhlükəsizlik sistemini müdafiə etməkdir və təhlükəsizliyi demokratiyaya, insan hüquqlarına və qanunun aliliyinə bağlayan hərtərəfli təhlükəsizlik konsepsiyasına dəstək olmaqdır. Əlbəttə ki, biz ATƏT ərazisində münaqişənin həllinə töhfə vermək üçün nə edə biləcəklərimizi nəzərdən keçirəcəyik. Odur ki, bu kontekstdə, əlbəttə, beynəlxalq hüquq, beynəlxalq insan hüquqları, humanitar qanun, qadınlar, sülh və təhlükəsizlik bizim üçün prioritet məsələlərdir. Hesab edirəm ki, bu məsələlər üzərində birlikdə çalışmaq mümkündür.